
CAFT TA MUSTRA CU ATA TAMBE 
TIN SURPLUS DI 20 MIYON FLORIN 


MUCHANAN TIN DERECHO 
NA ACCESO NA AWA 


CORTE DI HUSTICIA NA 
DEN HAAG TA PROHIBI 
CORTAMENTO METER DI AWA 


NA CAMINDA PA SU GRAN APERTURA 
MINISTERIO DI LABOR TA DEN 
TOTAL PREPARACION PA ASISTI 
SECRETS DEN SU JOBFAIR 


EMBAHADORA Y CONSUL DI 
BELGICA A REUNI CU PROME MINISTER 


A ENFOCA RIBA E AMPLIO 
POSIBILIDADNAN PA DIVERSIFICACION 
DI E ECONOMIA DI ARUBA 

DEN su reportahe relaciona cu e “uitvoeringsrapportage 
2023” pa loke ta ehecucion di presupuesto, CAft no sola- 
mente tabatin bon noticia pa Gabinete Wever Croes II di un 
surplus di 200 miyon florin pero ta bin resulta cu ATA, esta 
Aruba Tourism Authority, lo conta c’un surplus cu lo sali mas 
halto cu loke a wordo presupuesta. 


Ta trata aki di un suma di 20 miyon florin cu ATA lo keda cu 
ne pa loke ta 2023, un suma cu sin duda lo por ser uza den 
diferente forma pa sea promove turismo den exterior of uza 
e placa aki pa soluciona e situacion mahos cu tin den centro 
di ciudad den ultimo añanan. 


E ayudo aki ta necesario principalmente ora cu tuma nota cu 
gobierno mes di MEP y RAIZ a bandona centro di Oranjestad, 
sin duna e atencion debido cu ta di vital importancia pa 
esunnan cu ta yega cu barco crucero e isla. 


Ayera mes miles di turista a pasa for di oranan di mainta 
te cu oranan di atardi canando den centro di Oranjestad 
tumando nota di un scenario cu no ta nada espectacular, 
ya cu fuera cu hopi negoshi a cera nan porta despues di e 
pandemia, e centro ta sushi, e falta di mantencion y falta di 
crea un bista agradabel pa turistanan por mira ora cu nan 
dal un paseo den Oranjestad. 


Tur caminda tin sushi acumula, no ta atende cu matanan 
cu tin cu ta para seca te cu nan ta muri y pa colmo e poco 
luganan cu tin pa bishita, tambe por mira sushi cu ta acumula 
ya cu ta un bes pa siman sin tin un grupo cu ta haci e centro 
limpi. 


Famia of rumannan Bisslip pa añanan largo a mantene centro 
di Oranjestad limpi pero pa un motibo of otro a halanan for 
di e sitio aki y for di e tempo ey e cayanan ta un desaster. 
Ayera mainta por a tuma nota di turistanan cu a baha for 
di crucero buscando un caminda pa cana pa mira algo pero 
esakinan ta asina limita cu despues di a move rond pa algun 
minuut, nan ta rumbo bek pa nan barco. 


Keto bay e edificio bashi di DOW ta causando mal impre- 
sion den bista di e turistanan di cruceronan, ya cu tin caha 
di carton ta bula rond, otro sushedad cu ta ser tira na e sitio 
aki pa ciudadanonan iresponsabel pa percura pa un bista 
mahos na momento cu hendenan aki mara cu nan crucero 
den haf di Oranjestad. 


E plan di revitalisacion di Oranjestad a keda pega na e 
proyecto di Columbusstraat y no tin indicacion cu por lo 
pronto, Minister Geoffrey Wever lo duna inicio na su plan 
grandi cu e tin dos aña caba trahando riba dje. 


CAft ta mustra cu ATA tambe tin surplus di 20 miyon florin 

E organisacion conoci como ‘Defence for Children’ hunto 
cu e asina yama ‘Nederlands Juristen Comite voor den 
Mensenrechten’ esta NJCM, a acudi na Corte na Den 
Haag, cu e peticion pa prohibi companianan cu ta produci 
awa potabel, di corta meternan di awa di famianan cu tin 
muchanan den cas, principalmente muchanan chikito. 


Ta inaceptabel pa e companianan aki hunga cu salud di cria- 
turanan inocente cu no por provee pa nan mes ainda, di tin 
acceso na awa di bebe, esta awa di cranchi ya cu esaki por 
afecta nan salud seriamente. 


Den un articulo publica ayera na Den Haag ta ser mustra 
cu ta ilegitimo pa cera meter di awa di casnan di famia cu 
tin muchanan bibando eynan segun Corte a dicidi, ya cu na 
e momentonan aki, ainda companianan cu ta produci awa 
potabel, tin e posibilidad di dicidi pa no provee awa na e 
casnan aki, na momento cu e mayornan of esunnan cu ta 
cuida muchanan no por paga nan cuenta na tempo. 


Tin cu menciona si cu varios di e companianan aki na Hulanda 
y por bisa aki na Aruba tambe, ta bay over na cera meter di 
awa ora cu e abonado tin dos of mas luna sin paga su cuenta 
y contrario cu aki na Aruba, na Hulanda famianan cu e prob- 
lema di pago por acudi na un centro cu ta brinda ayudo pa 
di e forma aki nan tin awa potabel pa algun dia solamente. 


Corte na Den Haag a dicidi cu tanto Gobierno como compa- 
nianan cu ta produci awa potabel, no ta ser permiti pa delib- 
eradamente a elimina e posibilidad pa muchanan tin acceso 
na awa di bebe ora cu nan ta kere cu esaki ta necesario, loke 


ta permisibel na e momentonan aki cu e ceramento di meter 
di awa. 


Segun e decision di Corte e companianan aki cu busca tur 
tipo di forma rasonablemente pa evita cu muchanan inocente 
lo no tin acceso na suficiente awa potabel pero e decision di 
Corte no a duna un splicacion mas amplio di e decision aki. 


Anteriormente Corte ya caba a determina cu mayor- y cuida- 
donan di un mucha, no tin e derecho absoluto di ricibi awa di 
bebe y segun e Hues cu a atende e caso, ta responsabilidad 
pa mayornan of esunnan cu ta cuida di un mucha, pa haya 
un areglo di pago cu e companianan concerni na momento 
cu nan no tin suficiente placa pa paga e cuentanan atrasa. 
 Sinembargo Corte a mustra tambe riba e derecho funda- 
mental di un ser humano, pa tin acceso na awa potabel 
caminda lo por surgi cierto situacionnan pero interes di e 
mucha ta esun primordial. 


Na mes momento Corte a conclui tambe cu n’e momentonan 
aki, companianan cu ta produci awa potabel, no ta haciendo 
mucho esfuerso pa busca pa sa si na momento nan bay over 
na cera e meter di awa, cuanto criatura tin den e cas y con 
nan situacion ta prome cu nan cera e cranchi. 


Ta un situacion cu tin aki na Aruba tambe, aunke tin cu 
señala cu e compania WEB Aruba NV ta brinda nan cliente 
oportunidad pa yega na un areglo di pago pero tin casonan 
caminda esunnan cu debe no ta ni presenta na WEB pa 
splica nan situacion of pa yega na un areglo con ta bay paga 
nan cuenta. 


Muchanan tin derecho na acceso na awa 


Corte di Husticia na Den Haag ta prohibi cortamento meter di awa 

SIMAN pasa e mandatario encarga cu Labor a reuni cu 
representantenan di SECRETS hotel kende recientemente 
a anuncia cu e aña aki lo ta habriendo su portanan na 
San Nicolas. Un hotel cu lo trece hopi desaroyo cu ne pa 
e pueblo di pariba. No ta solamente hotel, pero e efec- 
tonan secundario economico cu e proyecto turistico aki lo 
trece pa San Nicolas pa loke ta trata negoshi y comercio, 
ta brinda un perspectiva nobo pa pariba. 


Premirando e desaroyonan aki, hunto cu DPL, EPE y Oficina 
di Gobierno na San Nicolas a reuni cu SECRETS pa prepara 
e feria laboral cu lo tuma luga na San Nicolas mes den 
cooperacion estrecho cu AHATA y San Nicolas Business 
Association pa asina duna e pueblo di San Nicolas e prome 
oportunidad pa registra y aplica pa un trabou na e hotel 
aki. 


Ademas di e progreso economico cu e hotel aki lo trece, ta 
conoci cu hopi baluarte hotelero ta di San Nicolas. Ademas, 
hopi di nos hendenan cu ta bibando na San Nicolas tur dia 
ta baha bay te Noord pa traha den nos hotelnan existente 
brindando nan miho servicio. Pa esun cu ta desea, awo tin 
e oportunidad pa traha ‘den porta di bo cas’. Pa esunnan 
cu ta dificil yega te Noord pa motibo di transporte of pa 
motibo di yiunan chikito cu ta bay scol, awor tin e opor- 
tunidad pa por traha cerca di cas mes. 


Ademas di esaki, manera Minister Glenbert Croes a anuncia 
anteriormente, “nos ta habriendo un Enseñansa pa Empleo 
na San Nicolas cu lo mester bay brinda e cursonan nece- 
sario dirigi riba e mundo hotelero y e industria energetico 
cu pronto lo ta desaroyando na San Nicolas tambe. Sea bo 
ta nobo den e mundo di horeca of ta desea di cambia di 
funcion, EPE t’ey pa brinda bo e oportunidad di (re)capaci- 
tacion cu lo amplia bo oportunidad pa por haya un trabou.” 


Animo ta grandi, perspectiva ta positivo. Nos ta trahando 
y logrando e miho pa nos pueblo di pariba, San Nicolas en 
especial. 


Na caminda pa su gran apertura 


Ministerio di Labor ta den total preparacion 
pa asisti Secrets den su jobfair 

DIABIERNA atardi 15 di maart, Prome Minister 
Evelyn Wever-Croes a reuni cu e Embahadora di 
Belgica na Den Haag, Hulanda, señora Anick Van 
Calster y e Embahador di Belgica na Colombia 
y tambe Consul General di CAS (Corsou, Aruba 
y Sint Maarten) y BES (Boneiro, Sint Eustatius y 
Saba), señor Bert Schoofs. 


E embahadornan ta na Aruba pa topa cu e comu- 
nidad di Belgica residencia na Aruba cu ta aprox- 
imadamente 200 persona, pero principalmente 
e bishita na Aruba ta pa estrecha y mehora aun 
mas e lasonan entre Belgica y Aruba. 


Actualmente Aruba tin un laso fuerte cu Belgica pa 
motibo cu e facultad tecnico nobo di Universidad 
di Aruba SISSTEM ta traha den cooperacion cu 
KU Leuven, e universidad di Leuven, Belgica. 
Esey ta trece Belgica y Aruba hopi mas cerca di 
otro y asina ta crea mas y miho oportunidadnan 
pa Aruba. 


Otro echo di e bon relacion cu Belgica ta cu na e 
pais tin varios studiante Arubiano y tambe Aruba 
ya di basta tempo tin lasonan comercial fuerte y 
solido cu Belgica. 


“Un reunion hopi fructifero unda a enfoca riba e 
posibilidadnan grandi cu tin cu e pais Europeo 
aki y asina yuda Aruba tin mas diversificacion di 
su economia pa nos economia por sigui crece y 
por ta mas fuerte y resiliente”, Prome Minister a 
remarca. 


Embahadora y consul di Belgica a reuni cu Prome Minister 


A enfoca riba e amplio posibilidadnan pa diversificacion di e economia di Aruba 

De Minister van Onderwijs en Sport is voornemens in het openbaar aan te besteden, 
het door Land Aruba te financieren project: 


“2e fase Nieuwbouw Mon Plaisir College HAVO-VWO”. 


Volgens bestek: DOW nr. 01 dj. 2024. 


Korte omschrijving van het werk: 
Het werk bestaat uit de volgende percelen. 
1 - Bouw 1ste verdieping schoolgebouw A bestaande uit 1 berging, 
5 theorielokalen, galerij, trappenhuis met berging; 
2 - Bouw 1ste verdieping schoolgebouw B bestaande uit 2 theorielokalen, 
galerij, trappenhuis met berging; 
3 - Bouw Verbindingsbrug 1ste verdieping tussen galerij gebouw A en B; 
4 - Gazebo werkzaamheden; 
5 - Aanbrengen verharding op de binnenplein en terreinen rondom de schoolgebouwen; 
6 - Aanbrengen van een gedeelte afrastering (west- en zuidkant); 
7 - Aanbrengen van een parkeerplaats. 


Uitvoeringstermijn: 120 werkbare dagen na datum van aanvang. 


Het bestek is vanaf 20 maart 2024 verkrijgbaar bij DOW tegen betaling van Afl. 550,00 
De betaling te voldoen bij de kassier van de Dienst Openbare Werken (DOW). 
De openbare bescheiden liggen ter inzage vanaf 20 maart 2024 te DOW bij het 
Secretariaat van de Directie. 


Inlichtingen worden verstrekt op 27 maart 2024 om 11.00 vm. te DOW. 
De Nota van Inlichtingen wordt vastgesteld op 03 april 2024 en is vanaf die dag verkrijgbaar bij het 
Secretariaat. 
De openbare aanbesteding vindt plaats op 19 april 2024 om 11.00 vm. op het kantoor van de Directeur 
van de Dienst Openbare Werken. 


De inschrijver moet bij zijn inschrijving de volgende vereisten overleggen: 
1. Bewijs van inschrijving in het register van de Kamer van Koophandel (niet ouder dan 6 maanden); 
2. Bereidheidverklaring van een lokale bank/ financiële instelling tot het instellen van een bankgarantie; 
3. De staat van eenheidsprijzen voor verrekening van meer- en minderwerken; 
4. Overige vereisten opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


De Minister van Algemene Zaken, Innovatie, Overheidsorganisatie, 
Infrastructuur en Ruimtelijke Ordening is voornemens in het openbaar aan te besteden 
het door Land Aruba te financiëren project: 


Het project: “Reconstructie Brug te Julianastraat.” 


Volgens bestek: DOW nr. 05, d.j. 2024. 


Korte omschrijving van het werk: 
Aanleg steenzetting en zand ‘dam’, droog pompen water in kanaal, verpompen en transport 
slib, storten betonplaat fundering, storten beton pijlers, storten beton balken en brug dek, 
aanleg stalen reling, schilderwerken en wegbelijning, verwijdering steenzetting en zand 
‘dam’, opleveringsschoonmaak. 


Uitvoeringstermijn: 80 werkbare dagen. 


Het bestek is vanaf 20 maart 2024 verkrijgbaar bij DOW tegen betaling van Afl. 450,00. 
De betaling te voldoen bij de kassier van de Dienst Openbare Werken (DOW). 
De openbare bescheiden liggen ter inzage vanaf 20 maart 2024 te DOW bij het 
Secretariaat van de Directie. 


Inlichtingen worden verstrekt op 26 maart 2024 om 10.00 uur v.m. te DOW. 
De Nota van Inlichtingen wordt vastgesteld op 03 april 2024. 
De openbare aanbesteding vindt plaats op 19 april 2024 om 11.00 uur v.m. 
op het kantoor van de directeur van de Dienst Openbare Werken. 


De L.O.A. L.B. 1996 nr. 58 is op deze aanbesteding van toepassing. 
De directievoering is in handen van de Dienst Openbare Werken. 
De gestanddoeningstermijn is 90 dagen. 


De inschrijver moet bij zijn inschrijving de volgende vereisten overleggen: 
1. Bereidheidsverklaring van een lokale bank tot het instellen van een bankgarantie; 
2. De staat van eenheidsprijzen voor verrekening van meer- en minderwerken; 
3. Bewijs van inschrijving in het register van de Kamer van Koophandel; 
4. Overige vereisten zijn opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


FOR di 2017 nos pais a pasa atraves di dos crisis nunca bisto 
den nos historia. Crisisnan cu por a kibra nos pais, pero no 


Parlamentario Marco Berlis (MEP) parti 1: 


Stap pa stap Aruba ta recuperando pasobra gobierno ta logrando! 


Aruba. No, Aruba ta un pais resiliente y dicidido pa triunfa y bay dilanti “cueste loke cueste.” 
Horcan Mike Eman a laga Aruba na rudia y na e rand di bancarota cu un Megadebe di 90% 


di nos GDP. 


Horcan Mike Eman a subi e pago di interes riba nos debe nacional di 110 miyon pa 260 miyon 
pa aña. Na PPP Proyecto Mike Eman a subi esaki te na 96.5 miyon adicional pa aña. Despues 
di apenas 3 aña di gobernacion (2017-2018) e pandemia a bin y nos economia a cay por 
completo. 


Nos economia a cay, pero no nos perseverancia ni nos curashi 
A pesar di e retonan, decisionnan concreto y decisivo cu gobierno a tuma rapidamente a 
salba y a yuda nos pais recupera y bons bek mas cu cualkier pais den Caribe y hasta den 
mundo. (IMF) Hunto cu e trabao duro di nos pueblo y e enfoke pa reconstrui nos hogarnan y 
pais, awe nos por wak bek con rapido y cuanto nos a avansa. 


Recapitulacion di logronan concreto di gobierno di Aruba den e ultimo aña (2023-2024) 
A pesar di e crisisnan mester keda pone enfasis riba e logronan di gobierno, pasobra e 
tendencia ta pa critica so. Critica ta bon, e ta tene tur hende skerpi pero e mester ta honesto 
si. Nos politica mester madura y reconoce ora algo ta bon y duna esaki elogio tambe. 


Den cuadro di esaki mi ta bay comparti algun di e tantisimo logronan di gobierno di Aruba: 
1. CAft, e supervision financiero oficial di Aruba a declara den rapportnan di 2023-2024, 
den Parlamento y ruedanan di prensa, cu Gobierno ta cumpliendo cu e normanan di CAft, a 
baha su gastonan cualnan awo ta na un nivel aceptabel, a entrega presupuesto na tempo, ta 
produci un 1% surplus. 


2. Pa di dos aña consecutivo Banco Central di Aruba ta keda publica cu nos economia a bons 
bek fuertemente y ta bayendo hopi bon. BCA ta hopi positivo y ta subraya e forsa di nos 
Turismo. 
3. FITCH a subi Aruba su rating pa BB+. Esaki ta otro evidencia mas cu Aruba ta recuperando 


y bayendo den bon direccion! E rating aki ta un señal berde pa reputacion y credibilidad di 
nos pais. 
4. Na 2023 nos economia a wordo pronostica di lo crece 10.1% pero en realidad a crece 
13.6%! Esaki ta 3.5% mas cu a wordo pronostica, y un total di 26% mas cu a wordo spera. 
5. Ta pagando ya dos aña consecutivamente riba nos debe nacional cu e surplus. 
6. Debe a baha na 83% danki na crecemento di nos GDP y pagonan riba debe. 
7. Carnival Cruises lo trece 30% mas turista pa Aruba na 2024. 
8. Varios aerolinea a anuncia expansion di vuelonan diario y semanal pa Aruba. 
9. Turismo ta kibrando record tur luna desde 2023 te cu aworaki danki na e vision di gobi- 


erno. 
10. Aruba a wordo kita di e lista “gris” y awo ta riba e lista “blanco.” Esaki ta un logro grandi 
p’e reputacion di nos pais y lo por atrae mas inversionista. 


11. Pensioen a wordo subi continuamente pa Gabinete Wever-Croes. Na 2024 esaki lo subi 
cu 4% atrobe. For di 2017-2023 Pensioen a crece af.182.- pa esnan casa y afl.108.- pa 
soltero. 
12. Prima di AZV pa pensionado lo baha cu 1.5%. 
13. Minimumloon a subi na afl.1986.20 na 2024. 
14. Desempleo a baha na un cifra record di 4.3% 
15. Cantidad di cupo di empleo a subi cu 5.1%, cu ta significa cu negoshinan ta prosperando 


y emplea mas persona. 
16. Inflacion na 2023 tabata 3.4%, hopi abao compara cu resto di mundo. 
17. Nos GDP a crece di 5.2 Biyon pa 5.5 Biyon florin. 
18. Na 2024 Gobierno lo inverti 10.4 miyon na drechamento di caretera. 
19. Gobierno a logra baha cantidad di camber di hotel di AVP, di 7 mil pa poco menos di 2 mil. 


20. AZV y SVB tin surplus, no mester di “landbijdrage” mas, awo nan mes tin un maneho 
sostenibel. 


Esaki ta apenas un lista chikito di logronan recien di gobierno. 


Den e siguiente articulo mi lo sigui elabora riba e logronan concreto di gobierno pa pueblo 
por tuma nota cu ta hopi mes a wordo haci y logra pa nos pais dushi sigui recupera y avansa. 

De Minister van Justitie en Sociale Zaken is voornemens in het openbaar aan te 
besteden, het door Land Aruba te financieren project: 


“1ste fase Renovatie en Nieuwbouw Brandweerpost Oscar te Oranjestad”. 


Volgens bestek DOW nr. 02 dj. 2024. 


Korte omschrijving van het werk: 
- Perceel 1: Gebouw A: Verbouwing tot kantoorgebouw,leslokaal en de alarmcentrale 
- Perceel 2: Gebouw B Nieuwbouw Remise en Laundry 
- Perceel 3: Gebouw C Verbouwing tot Verblijf- en Recreatieruimtes 
- Perceel 4: Gebouw D Verbouwing bestaande Remise 


Uitvoeringstermijn: 240 werkbare werkdagen na datum van opdrachtbrief, 
incl. bestellingstijd. 


Het bestek is vanaf 20 maart 2024 verkrijgbaar bij DOW tegen betaling van Afl. 750,00. 
De betaling te voldoen bij de kassier van de Dienst Openbare Werken (DOW). 
De openbare bescheiden liggen ter inzage vanaf 20 maart 2024 te DOW bij het 
Secretariaat van de Directie. 


Inlichtingen worden verstrekt op 27 maart 2024 om 10.00 uur v.m. te DOW. 
De Nota van Inlichtingen wordt vastgesteld op 03 april 2024. 
De openbare aanbesteding vindt plaats op 19 april 2024 om 11.00 uur v.m. 
op het kantoor van de directeur van de Dienst Openbare Werken. 


De inschrijver moet bij zijn inschrijving de volgende vereisten overleggen: 
1.Bewijs van inschrijving in het register van de Kamer van Koophandel van Aruba 
(niet ouder dan 6 maanden). 
2.Bereidheidverklaring tot het instellen van een bankgarantie of borg. 
3.De staat van eenheidsprijzen voor verrekening van meer- en minderwerken. 
4.Overige vereisten opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


De Minister van Algemene Zaken, Innovatie, Overheidsorganisatie, Infrastructuur 
en Ruimtelijke Ordening is voornemens in het openbaar aan te besteden het door 
Land Aruba te financiëren project: 


Het project: “Renovatie brug nabij Wilhelminapark.” 
Volgens bestek: DOW nr. 09, d.j. 2024. 


Korte omschrijving van het werk: 
Aanleg steenzetting en zand ‘dam’, droog pompen water in kanaal, verpompen 
en transport slib, afhakken reinigen beschadigde betonoppervlakte en wapening, 
behandelen wapening en blootgestelde beton, spuiten en afwerken shotcrete op 
behandelde oppervlakte, vervangen rolering ∅ 400, schilderen betonoppervlakte, 
verwijderen aangelegde steenzetting en zand ‘dam’; opleveringsschoonmaak. 


Uitvoeringstermijn: 60 werkbare dagen. 


Het bestek is vanaf 20 maart 2024 verkrijgbaar bij DOW tegen betaling van Afl. 450,00. 
De betaling te voldoen bij de kassier van de Dienst Openbare Werken (DOW). 
De openbare bescheiden liggen ter inzage vanaf 20 maart 2024 te DOW bij het 
Secretariaat van de Directie. 


Inlichtingen worden verstrekt op 26 maart 2024 om 11.00 uur v.m. te DOW. 
De Nota van Inlichtingen wordt vastgesteld op 03 april 2024. 
De openbare aanbesteding vindt plaats op 19 april 2024 om 11.00 uur v.m. 
op het kantoor van de directeur van de Dienst Openbare Werken. 


De L.O.A. L.B. 1996 nr. 58 is op deze aanbesteding van toepassing. 
De directievoering is in handen van de Dienst Openbare Werken. 
De gestanddoeningstermijn is 90 dagen. 


De inschrijver moet bij zijn inschrijving de volgende vereisten overleggen: 
1. Bereidheidsverklaring van een lokale bank tot het instellen van een bankgarantie; 
2. De staat van eenheidsprijzen voor verrekening van meer- en minderwerken; 
3. Bewijs van inschrijving in het register van de Kamer van Koophandel; 
4. Overige vereisten zijn opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


COMISION di Fiho di SDG’s hunto cu Comision di Sector Primario a ricibi un 
presentacion di e proyecto ‘Open Ocean Aquaculture’ of ‘off-shore fishfarming’. 
Miembro di Parlamento di Fraccion MEP, Setty Christiaans-Yarzagaray, tabata 
presidi e reunion aki caminda e compania Petros Aquaculture Operation a haci 
un presentacion, kende ta esnan cu a bin cu e idea pa desaroya e proyecto aki na 
Aruba. Banda di Petros Aquaculture, tambe tabatin Ace Firm Engineering, MNGM 
Sources, y Innovasea cu tambe a brinda informacion. 


Ace Firm Engineering ta un compania cu a conduci e estudio di impacto riba 
medio ambiente (MER). MNGM Sources a realisa e estudio di impacto social, pero 
tambe e estudio di factibilidad financiero pa e proyecto di Petros Aquaculture 
Operation. E parlamentario a indica cu e intencion di e proyecto ta pa yega cu 
canastanan (‘pens’) cu ta wordo poni bao awa, caminda nan ta cria un tipo di 
pisca specifico cu ta conoci den awanan di Aruba, cu ta famia di Red Snapper. 


E proyecto aki ta consisti di dos parti: un na tera y un otro den lama. E canastanan 
lo wordo ubica den lama na un distancia di mas o menos 8 kilometer pabou di 
Aruba. E concentracion ta riba produccion di pisca na un cantidad suficiente pa 
exportacion, pero tambe ta purbando di bay den e mercado local. Sinembargo, 
e intencion ta pa reemplasa loke Aruba ta importa den terminonan di pisca cu ta 
ser cumpra congela of paketa, Christiaans-Yarzagaray a splica. 


El a continua mencionando cu nan intencion no ta pa crusa e mercado y stroba 
e piscadonan local. Nan meta ta pa contribui na produccion local, exportacion, 
y diversificacion di economia, cu ta inclui den e SDG’s tocante siguridad alimen- 
ticio. A yega di haci investigacion pa determina cual parti di Aruba ta menos 
trafica pa barconan, considerando cu e canastanan ta baha den awa entre 10 pa 
15 meter di profundidad y na 8 kilometer for di costa. 


Tambe a consulta cu Ace Firm, e compania di ingenieria, pasobra nan tin expe- 
riencia pa conduci un estudio di impacto ambiental. Nan a tuma na cuenta e 
puntonan di bista y preocupacion di e stakeholders, manera tambe e impacto 
riba naturaleza y impacto social. “Esaki ta definitivamente algo bon pa Aruba, 
cu ta contribui na diversificacion di economia, mercado di exportacion, tipo di 
trabou diferente pa Aruba y na e parti di SDG’s pa finalmente produci algo di nos 
mes cu ta un fuente di alimento,” e parlamentario a bisa. 


Bon pa menciona cu e piscanan aki lo wordo inspecciona na Aruba mes. Lo tin 
tambe colaboracion cu University of Miami, particularmente pa e condicionnan 
di ‘hedging’, mirando cu e otro parti na tera di e proyecto aki lo encera cultivo 
(‘hedging’) di piscanan. Esaki ta un proyecto cu ta existi caba na mundo. Esun 
mas cerca na Aruba ta na Panama, pues ta un proyecto cu ta un ‘proven tech- 
nology’. Interesante tambe ta cu esaki lo ta e prome proyecto manera esaki den 
Caribe. Aruba a ser selecta pa su awanan, e coriente, y profundidad cu lo yud’é 
hopi. 


Estudionan y informacion presenta ta mustra cu e iniciativa aki lo no tin un 
impacto negativo riba medio ambiente. Esaki ta indica cu e impacto lo ta minimo 
riba nos ecosistema marino. Regardando e impacto social, nan a mustra cu Aruba 
ta importa 669 miyon florin di productonan alimenticio, y nan ta tratando di 
reemplasa parti di esaki. Por ehempel, 52 miyon florin di e 669 ta encera produc- 
tonan di lama. Pa esaki nan ta tratando di reemplasa parti di e importacion cu 
productonan localmente produci. 


Durante e presentacion, tur pregunta di e miembronan di Comision den 


Parlamentario Christiaans-Yarzagaray (MEP): 


Comision den Parlamento a ser conoci cu 
proyecto innovativo di ‘off-shore fish farming’ 


Parlamento a ser respondi. E ta mustra cu ta un bon 
iniciativa pa diversifica, cu ta contribui na SDG’s, ta un 
tipo di trabou diferente cu tambe ta crea mas oportun- 
idad di trabou pa Aruba, Setty Christiaans-Yarzagaray 
a finalisa. 

E prome buelta di e Copa Honor ORO ta tras di lomba y e 
amarillo nan di Dakota ta comanda e tabla di posicion cu 
11 punto empata cu e Puma nan di Piedra Plat pero cu miho 
averahe di gol. Cu 3 victoria y 2 empata e amarillo nan ta 
invicto den e parti aki di e campeonato. Owen van der Wijne 
ta sigui ta e homber gol di e Amarillo nan. 


Den e prome buelta e la score 6 gol y awor den e Copa Ora e 
ta lidera su team cu 4 gol. Camilo Pena cu den prome buelta 
a score 4 gol ainda no por a haya e net den e prome buelta 
di e Copa Ora. Ricky Hodge cu ta lidiando cu un lesion na su 
rudia y tin solamente 1 gol den Copa Oro. 


E delantero ta recuperando forma y ta spera cu e por hunga 
un rol mas importante den e segundo buelta. Cu Britannia y 
Nacional mustrando bon nivel, Dakota ta bay tin mester pa 
Ricky Hodge renoba su romance cu e gol. Un hungado cu a 
tuma un rol mas protagonico ta Jean Louis Mackenly cu tin 
3 gol anota den e prome buelta di Copa Oro. 


Mackenly a bin ta trahando duro y mehorando cu cada wega 
y a haci contribucion nan grandi na momento cu mas e team 
tawata tin mester. Nicholson Paul sigur t’e curason di e team 
aki, y aunke su forsa ta den su parti defensivo, e ta un cu 


ta pusha hopi paso largo conectando casi telepaticamente 
cu Fernando de Souza. E ultimo aki ta den un sequia di gol, 
pero de Souza ta keda un hungado importante. 


Su habilidad pa sconde e bala ta hacie hopi importante den e 
transicion di defensa pa atake. Tambe e ta lastra hopi marca 
pa asina crea espacio pa Owen Van der Wijne por opera. Den 
e prome parti e la score 4 biaha pero Ainda e no por a haya 
e net den e Copa Oro. 


Dakota ta conta cu e lo topa cu e gol den e segunda buelta. 
Defensivamente Dakota ta e team mas solido cu solamente 
2 gol encontra den e prome 5 wega nan di E Copa Oro. Sigur 
Dakota ta bayendo “viento en popa” pero nan entrenando 
Jonathan Lake sa bon cu e trabou no ta cla te ora bo lanta e 
Copa ey di campeon y confetti cuminsa yobe. 


E caminda ta largo ainda y nada no ta skirbi riba piedra. 
Sigur su trabou awor ta di protege e ambiente cu tin den e 
grupo, pero no ta trabou di su so. Aki nan, Directiva mester 
haci nan parti, e fanaticada mester sigui apoya e team y 
mester keda focus riba e meta final, pasobra un crisis por ta 
eynan mes manera bo dobla skina. 
E amarillo nan ta den un posicion privilegia y pikiendo 
minimo 5 punto den e segunda buelta lo ta suficiente pa 
Dakota sigui pa e siguiente ronda. E amarillo nan ta mira 
accion bek dia 5 di april contra e Naranjado nan di Santa 
Cruz, SV Estrella. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D E P O R T E 


deporte@awemainta.com 


Futbol Copa Honor Oro 


Dakota ta comanda e tabla kier recobra e titulo 

E pumanan di Piedra Plat, S.V. Britannia tambe 
ta pasando den un bon momento logrando 11 
punto y empata cu e Amarillo nan. Producto di 3 
victoria y dos empate, Sigur un team cu mester 
bay tene cuenta cu nan. 


Tremendo speed,delantero nan veloz y un tran- 
sicion hopi lihe ta haci e puma nan un team cu 
mester tene cuenta cu ne den e parti crucial aki 
di e campeonato. Peter Susebeek, nan maximo 
goleador y e peligroso delantero Miguel Vielma 
tin 2 gol cada uno. 


Miguel Vielma sigur tawata un adkisicion aserta 
y a fit bunita asina den e atake di e pumanan. Un 
hungado cu mester haya e net ainda ta Sebastian 
Montoya. Cu Dakota y Nacional riba bon nivel, 
e pumanan ta bay tin mester di un Sebastian 
Montoya mas agresivo y atacando e gol. 


Mientras cu campeonato pasa Britannia tawata 
hunga un wega hopi horizontal, e coach nobo 
Renier ta prefera un wega mas vertical y cu hopi 
uzo di paso nan Diagonal. Steven Rua a aclamisa 
su mes den e medio campo y awor ta sinti’e mas 
sigur y cu mas confiansa. 


Steven Rua tin 2 gol caba den e prome buleta 
di Copa Plata y ta spera cu e por sigui contribui 
den e parti aki. Defensivamente e Pumanan ta 
basta sigur permitiendo solamente 2 gol den e 
prome 5 wega nan. Nan portero Kenrick Dania ta 
pasando den un renaissance y ta den bon nivel. 
Su experiencia y liderazgo sigur ta bay ta impor- 
tante segun e wega nan ta bira mas grandi. 


Britannia no a gana un titulo di campeon desde 
2014 y e organisacion ta haciendo todo lo 
posibel pa trece un titulo bek pa Piedra Plat. 


Britannia mescos cu Dakota no por baha pia for 
di e trot y lo mester busca tur manera di cada cla 
mas tempran posibel cu nan pase p’e siguiente 
buelta. Un bon comienso den e di dos parti por 
sigura Britannia nan pase pa e siguiente buelta. 


E puma nan ta mira accion atrobe dia 6 di april 
contra e muchanan di Madiki S.V. Riverplate. 


Futbol Copa Honor Oro 


Britannia kier trece e titulo bek pa Piedra Plat 

DIASABRA Banco di Caribe tabata den movecion cu 
Aruba Doet 2024! Un team entusiasma di Banco di Caribe 
a participa na e accion boluntario mas grandi riba nos isla. 
Banco di Caribe tin hopi aňa ta participa y e aña aki a duna 
un man na Colegio Nigel Matthew. Un team consistiendo di 
empleado y nan famia a pone man na obra y asina contribui 
na e proyecto aki. E team a verf e bañonan, drecha bakinan 
riba e plenchi di scol y tambe a expande e gazebo. 


E compromiso di Banco di Caribe cu e comunidad Arubano ta 
consistente. Pa hopi aña caba diferente fundacion y organ- 
isacion na Aruba por conta cu nan sosten. 


Aruba Doet un biaha mas a keda organisa pa CEDE Aruba 
cu sosten di Oranje Fonds. Banco di Caribe ta felicita ambos 
organisacion cu un exitoso evento na unda henter Aruba a 
biba cu e accion boluntario riba diabierna y diasabra ultimo. 


Na 2021, 2.600  boluntario a participa y a registra 
191 proyecto, na 2022 mas di 3.200 boluntario a duna un 
man na 189 proyecto na Aruba. Na 2023 casi 4.000 bolun- 
tario a contribui na 194 proyecto. 


Como instancia comercial, Banco di Caribe ta haya impor- 
tante pa duna un contribucion pa un miho comunidad. Riba e 
fotonan adhunto por mira Banco di Caribe su team di bolun- 
tario y nan famia den accion! 


Banco di Caribe den movecion cu 
Colegio Nigel Matthew y Aruba Doet 2024 

DIADOMINGO ultimo, Prome Minister Evelyn Wever- 
Croes tabata presente n’e reunion cu e Cuerpo 
Consular pa Aruba. Durante e mainta aki, Prome 


Minister a duna su discurso na unda el a enfatisa e 
papel importante cu cada representante di e cuerpo 
diplomatico, y di e consular pa Aruba ta hunga, no 
solamente den establece y mantene e vinculo politico 
y economico cu Gobierno di Aruba, sino tambe den 


protehe e interesnan personal di nan nacionnan na 
Aruba. 


Tambe, Prome Minister a yama un bonbini na señor 


Gustavo Cerano Amalia, Consul di Colombia, y 
señor Elludis Perez Delgado, Consul di Republica 
Dominicana, y despues di un lapso di shete aña, e 
consul honorario di Jamaica na Aruba, señor Donald 
Taylor cu a wordo acredita dia 18 di Juli 2023. Ta 


importante pa menciona, cu recientemente Gobierno 
di Aruba a ricibi un peticion for di autoridadnan 
Portugues pa establece un consul di Portugal na 
Aruba, di cual peticion actualmente ta den proceso. 


Premier Wever-Croes a expresa di ta sumamente 
honra cu asina tanto nacion ta reconoce e balor 
y importancia di e relacionnan diplomatico entre 
nos nacionnan, pa asigna consulnan y consulnan 
honorario pa Aruba. 


Manera ta conoci, Aruba ta un di e islanan cu mas 
a wordo afecta pa e pandemia di Covid-19, pero 


tambe e isla cu mas lihe ta recuperando. E compro- 
miso di Gobierno ta pa no solamente “bounce back” 
sino pa “bounce forward” y crea asina un Aruba mas 
fuerte y resiliente. Segun e ratingnan di IMF, Aruba 
su recuperacion ta impresionante, economia a crece, 
e GDP a yega na nivelnan di prome cu pandemia y ta 
sigui crece, finansa publico ta na nivel responsabel 


y sostenibel, y Aruba ta e unico pais den Reino cu a 
logra un surplus pa di dos aña consecutivo. Turismo 
ta bayendo bon, desempleo a disminui, y por ultimo, 


Aruba a wordo menciona pa “The Telegraph UK” 
como e pais mas sigur den Caribe. 


“Manera por mira, Aruba ta bayendo den bon 
caminda, y tur esaki ta danki na cada un di boso 
cu a y ta kere den nos den bon tempo y den tempo 


menos bon. Di curason nos ta gradici boso, pa boso 
sosten y cooperacion den e desaroyo economico di 
pais Aruba. Ta solamente uni, nos por logra cosnan 
grandi, y esaki ta bisto danki na boso nan”, Prome 


Minister a expresa. 


Prome Minister a atende reunion cu e Cuerpo Consular pa Aruba 

BAN papia di nomber di pisca. Bo conoce bo piscanan? Un serie di articulo 
informativo cu ta ilustra algun pisca y nan nomber na Papiamento den cual 
Departamento di Agricultura, Cria y Pesca, conoci como Santa Rosa kier 
comparti y alabes haya informacion for di publico. Lesa na final di articulo 
con pa haci esaki. 


Africo, Thunus alalunga, Albacore: 
Africo tambe sa ta conoci como Albaco, ta un tuna. Su nomber na Ingles 
ta Albacore y p’esey e ta ser yama albaco na papiamento, deriva for di e 
nomber Ingles ey. Su nomber cientifico ta Thunus alalunga cual refiriendo 
na su finnan largo (alalunga = hala largo) cu ta distinguiele di otro tunanan. 
Africo ta un di tunanan bastante gara den nos awanan. Africo tambe ta 
caracterisa pa su curpa gordo y den forma oval manera di un bala di futbol 
Americano cual tunanan tin. Africo ta keda identifica for di otronan door 
di su color y e hala/finnan largo na banda. E por alcansa tamaño di 1.3 
meter largo y pisa te casi 42 kilo of 93 liber. Masha poco ta mira Africo di 
e tamaño aki si den nos awanan. 
Tuna ta un grupo di pisca di importancia rond mundo pa alimentacion y ta 
ser uza tanto den mochi, filet pero tambe empaketa den e.o. bleki. Ademas 
Tuna ta popular tambe pa pesca recreativo. 


Descripcion: 
Africo ta un pisca oval, gordo, den forma di un bala di futbol Americano. 
Su lomba ta scur, blou scur casi preto y e no tin nada nada di geel den su 
halanan principal. 


Nomber di pisca na Papiamento: Africo 


Nan ta pisca di careda, esta traha pa landa 
distancia largo y cu hopi velocidad. P’esey nan 
diseño, largo manera torpedo y cu fin chikito a 
lo largo di lomba te na rabo. Nan rabo tambe 
ta fini manera luna nobo, y cual ta corta awe 
pa bay dilanti rapidamente. 


Na Aruba: 
Africo tempo tempo ta ser hopi pisca. Hopi 
biaha e chikitonan ta wordo uza como haas. 
Africo ta un pisca di careda cu ta ser gara aki 
na Aruba mayoria di biaha via di e metodo di 
slip (trolling na Ingles) unda ta lastra e liña 
cu e haas of pluma tras di e boto en busca 
di e pisca. E ta un pisca cu ta pasa den nos 
awanan segun e ta migra y e periodo cu e ta 
pasa sa varia poco segun varios factor. 


Contacto cu nos: 
Ta intencion pa periodicamente Santa Rosa 
saca mas informacion pa tocante di nomber di 
pisca na Papiamento. 


Si bo tin informacion of comentario pa engran- 
dece conocemento of si ta desea informacion 
of topico specifico pa nos amplia ariba, por 
manda esakinan libramente na info@santa- 
rosa.aw. 
Si bo mes ta piscado y bo kier comparti bo 
captura di e pisca en cuestion, sea liber pa 
manda esaki pa nos considera publikele. 

DURANTE un encuentro ameno dialuna anochi, a 
celebra e Dia Nacional di Himno y Bandera den un 
grupo chikito na Washington DC. 


Recien 
instala 
den 
su 
posicion, 
Minister 
Plenipotenciario no kier a laga e dia special aki 
pasa sin cu a haci algo pa celebra nos simbolonan 
nacional. Den e cuadro aki a organisa un encuentro 
pa bin hunto y conecta Arubianonan y amigonan 
di Aruba pa celebra en special loke nos tin den 
comun: nos historia, nos balornan, e nostalgia pa 
nos isla. E encuentro aki tambe por ta un inicio pa 
asina forma un red di profesionalnan bibando na 
Merca. 


Un encuentro asina semper ta trece oportunidad 
pa conoce hende nobo, pa tene combersacionnan 
interesante y pa mira con por aporta na biene- 
star di nos isla. Minister Plenipotenciario kier ta un 
facilitado den esaki. 


Pa celebra e Dia di Himno y Bandera na Washington DC 


Minister Plenipotenciario a invita amigonan di Aruba y Corsou 

BOU auspicio y guia di Divi & Tamarijn Aruba All Inclusive, Universidad 
di Aruba, Facultad di Hospitalidad y Turismo (FHTMS) ta presenta pa di 
tres biaha un “Experiential Benefit Dinner” cu lo tuma luga dia 23 di Maart 
2024 proximo den e hardin espectacular di Universidad di Aruba. E grupo 
di studiantenan den nan di dos aña di e Meetings & Events Management 
course lo ta preparando un evento cu tema “Latin Vibes” pa 100 persona, 
cu lo inclui un cena di cinco plato y su biña corespondiente acompaña cu 
entretenimento specifico na e plato nan. Un experiencia unico. 


E evento tin dos meta: 
Na prome luga, e lo ofrece e studiantenan un klas bibo, caminda cu nan 
lo organisa y ehecuta e evento di comienso te final, lo prepara e menu, 
setup, sirbi y break down bou guia di expertonan di Divi & Tamarijn Aruba 
All Inclusive. 
Na di dos luga, e lo ta un evento pa recauda fondo pa facilita entre otro, 
biahenan y actividadnan educativo pa studiantenan di e facultad.  


“E cena special aki tin metanan adicional cu ta habri porta pa mas colab- 
oracion entre partnernan den e industria. Proyectonan asina ta permiti 
studiantenan yega y surpasa nan potencial, paden y pafo di e cuater muray- 
anan di un klas tradicional, atraves di”experiential learning’. Ademas e ta 
ofrece na nan oportunidadnan cu lo tin un impacto pa bida largo.” 


Nos ta invita nos comunidad di Aruba pa un anochi di cumindanan deli- 
cioso, entretenimento y combersacionnan ameno tur pa un bon causa. E 
evento lo ta dia 23 di Maart, 2024  di 6:00 – 10:00pm na Universidad di 


Studiantenan di Universidad di Aruba, Hospitalidad & Turismo ta presenta: 


Latin Vibes – A Culinary Affair, a 5-Course Wine Pairing Benefit Dinner 


Aruba. 


Lo tin un welcome drink, entretenimento 
musical, y un cena di 5 plato. Ticketnan ta 
disponibel pa $100 pa persona, tambe tin mesa 
nan di 2 persona disponibel. Companianan 
cu kier gradici nan staff, miho empleadonan, 
y/of clientenan y regala nan esaki por tuma 
contacto cu studiante Lauren Croes via e-mail 
laurencroes@hotmail.com of maestra Jo-Anne 
Croes via email jo-anne.croes@ua.aw. 

DIADOMINGO dia 7 di april ta wordo celebra e fiesta di 
Divino Misericordia. Nos Señor a papia cu Santa Faustina 
riba e proposito special di e Fiesta aki como un “refugio y 
proteccion pa tur alma, y specialmente pa e pober peca- 
dornan” cu lo implor’E e dia ey. 


Mas aleu El a bisa Santa Faustina, “papia cu henter mundo 
di Mi incomprendibel Misericordia. E alma cu confesa y ricibi 
Santa Comunion lo haya pordon total di su  pica- y casti- 
gonan. Ningun alma mester tin miedo di bini cerca Mi, aunke 
su picanan ta preto manera carbon. E fiesta di Misericordia a 
sali for di profundidad di Mi Misericordia, Mi ta desea cu e lo 
wordo celebra solemnemente e prome Diadomingo despues 
di Pasco di Resureccion. Humanidad lo no conoce paz te ora 
cu e bin na e Fuente di Mi Misericordia” - saca for di e Diario 
di Santa Faustina # 699.  


Pa celebra e Fiesta grandi aki apropiadamente nos mester 
ta bon prepara.  


P’esey un cordial invitacion ta bay na Aruba en general y 
henter pueblo di Dios pa sintonisa Tele Aruba canal 23 dianan 
25 y 26 di maart 2024 y 1 y 2 di april 2024, pa 9:00 p.m. (9 
or di anochi) p’e siguiente dos programanan: 1e programa 
(25 di maart 2024 y ripiticion lo ta 1 di april 2024) “DILE A 
TODAS LAS ALMAS ACERCA DE MI MISERICORDIA”. 


“Si bo wak e bunita presentacion aki e ta hiba bo na e centro 
mes di e mision di SANTA FAUSINA. Bo lo sinti bo conmovi. 
Esaki ta loke hende mester mira, mester experimenta”: Pader 
Serafin Michalenko, MIC, antiguo Vice-Postulador pa e causa 
di canonicacion di Santa Faustina Kowalska a bisa.   


Seguidamente e di 2 programa lo pasa 26 di maart 2024 y 
ripiticion lo ta 2 di april 2024 “DIVINE MERCY SUNDAY” (na 
“Youtube” por hay’e tambe na papiamento bao di e nomber 
“Lama di Misericordia)”.  


Hesus a bisa na Santa Faustina cu hopi alma ta bay perdi a 
pesar di Su pasion amargo p’esey El a pidi pa e dia aki cu 
ta wordo celebra e prome Diadomingo despues di Pasco di 
Resureccion. 


Hesus a pidi 14 biaha pa duna e dia aki asina hopi impor- 
tancia. E tema aki a wordo presenta door di Seour Gaudia 
Skass cu ta bini di e mesun Congregacion di Santa Faustina. 


Bo por tin un preparacion personal: Ademas di confesa 
durante Cuaresma, tin hopi otro cosnan cu nos por haci diari- 
amente pa prepara nos mes pa e diadomingo di Misericordia. 


Akinan ta sigui algun sugerencia: 
• Sea misericordioso cu otronan pa medio di obranan di 
misericordia spiritual y corporal (segun nos por); 
• Resa 3 or di atardi; 
• Haci Nobena continuo na Divino Misericordia; 
• Scucha/mira video di Divino Misericordia (uza “Youtube”); 
• Lesa e buki Diario di Santa Faustina (por hay’e na huki di 
buki na Parokia di Dakota of na Cas di Bijbel band’i Parokia 
di Playa); 
• Haci Divino Misericordia conoci - parti  “flyers”; 


-Conta otro di Dios Su Misericordia, si esaki a touch bo 
persona den bo mesun bida; 
-CONFIA den Dios Su Misericordia mas hopi ainda. (E no ta 
laga bo bo so NUNCA). 


Diadomingo di Divino Misericordia/ 
un lama di misericordia 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


ORGANISACION Caballista Arubano ta invita pa nan 
prome competencia di aña, Feria Himno & Bandera. Ariba 
diasabra atardi competencia lo cuminsa 6’or di atardi cu 
diferente categoria. 


Na Aruba nos tin Cabaynan di Paso, mayoria di cual ta 
origina di Colombia. E cabaynan aki por tin diferente modal- 
idad, es decir manera di cana, pa cual nan ta wordo husga. 
E modalidadnan aki ta e Paso Fino, Trocha, Trote & Galope, y 
Trocha & Galope. E categorianan ta basa riba e edad y sexo 
di e cabay, caminda nan tin cu completa algun prueba pa 
demostra nan agilidad, modalidad y facilidad pa maneho. 


Un di e pruebanan aki ta encera pasa riba e pista sonora of 
tabla de resonancia, cual ta un pista di palo cu e cabaynan 
ta pasa riba dje cual ta amplifica e zonido di nan paso, pa 


asina e hues y publico por scucha esaki miho. Na final di 
e anochi, tur e ganadonan den nan categoria lo enfrenta 
otro pa asina saca un “Gran Campeon(a)” cual ta e ganado 
maximo pa e Feria. 


OCA ta invita pa Feria Himno & Bandera 

DIA 18 di maart Aruba henter ta celebra Dia di Himno y Bandera.  Dos 
simbolo di nos autonomia, identidad, libertad y union. 48 aña pasa nos a 
hisa nos bandera y a canta nos himno pa prome biaha; pero for di semper, 
nos pais a briya cu luz propio, un luz cu no lo paga nunca. Un luz cu ta e 
muestra di e curashi y e pasion di nos hendenan pa Aruba. 
Ariba e dia special aki, tambe nos ta corda ariba nos Status Aparte y aki 
nos tin cu bisa: Danki Betico pa haci realidad un gran soño di un pueblo 
luchado y balente. 
Pa conmemora nos fecha nacional, Fundacion Betico Croes a realisa un 
tremendo actividad cu musica, danza, wega, cuminda y yen di actividadnan 
pa grandi y mucha.  Multitud di hende a bishita Plaza Status Aparte Gilberto 
F. Croes pa asina comparti y demostra hunto e orguyo di ta Arubiano.   
Tambe Fundacion Betico Croes a presenta su Bestuur nobo ariba e fecha 
special aki.  E meta di e Fundacion ta pa sigui engrandece e nomber di 
Betico y pasa esaki di generacion pa generacion.  E fundacion tin diferente 
plan cu actividadnan cultural y educativo pa nos pueblo, como tambe e 
embeyecemento di Plaza Status Aparte Gilberto F. Croes. 
E bestuur nobo a keda conforma asina: 
Presidente: Sr. Dennis Croes 
Vice Presidente: Sr. Maikito Croes 
Secretaria: Sra. Judith Werleman 
Segundo Secretaria: Sra. Winnie Dirksz 
Tesorero: Sr. Mirto Croes 
Segundo Tesorero: Sra. Ebby Rasmijn 
PR: Sra. Tatiana Eman 
Comisario: Sr. Jeffrey Schuilenburg 
Comisario: Sr. Chelito Dirksz 
Comisario: Sra. Angelique Maduro 
Comisario: Sra. Rosemin Croes 


Fundacion Betico Croes a celebra nos Dia Nacional na grandi 


Ariba combinacion di potret por aprecia momen- 
tonan precioso cu a wordo comparti pa esnan 
cu a asisti, memey di un dushi ambiente cu a 
cuminsa for di 10’or di mainta te cu 6’or di atardi. 
Fundacion Betico Croes ta yama pueblo di Aruba 
DANKI y ta bisa un y tur: Keda pendiente pa mas 
eventonan cultural cu lo sigui trece unidad pa 
nos pueblo, rond di actividadnan cu ta fortalece 
nos identidad. 

RIBA dia di Himno y Bandera, Cas di Cultura 
a habri su portanan pa henter comunidad di 
Aruba. E team dinamico di e plataforma cultural 
a prepara un programa di actividad interactivo 
pa grandi y chikito. 


Cu e ayudo di e hobennan di Key Club di Colegio 
Arubano, Cas di Cultura a converti e sala di 
exposicion den un area di obra di man, unda 
cu muchanan por a traha instrumento musical, 
pinta e bandera di Aruba, traha auto di careda 
cu carton, hunga teatro di sombra y pinta cara. 


Pa exactamente 12’or di merdia, e coro Novi 
Cantores, dirigi pa sr. Lodewijk de Cuba, a 
presenta Himno di Aruba, cual e publico presente 
a ricibi cu gran emocion. Parti pafo di e edificio, 
e chikitinnan a bula y gosa den dino jump, mien- 
tras cu mayornan por a cumpra limonada fresco 
y disfruta di e mercado di artesania. 


Un obra musical cu a ricibi hopi complemento 
ta “Amigonan di Cunucu” cu a wordo presenta 
pa meneer Jaderick, meneer Darrell y meneer 
Dwayne. Amigonan di Cunucu ta un obra musical 
interactivo cu a wordo presenta pa prome biaha 
na November 2023. E interes pa ripiti e obra aki 
tabata grandi y pa e motibo aki Cas di Cultura a 
opta pa present’e riba nos dia nacional. 


Cas di Cultura ta gradici tur esnan cu a haci 
nan un bishita riba dia di Himno y Bandera 
y ta bisa danki na tur boluntario y su miem- 
bronan di staff full time y part time cu a traha 
cu hopi entusiasmo pa deleita pueblo di Aruba. 
Un danki special ta bay na e sponsornan cu a 
haci e Festival di Sopi posibel, incluyendo The 
Old Cunucu House, Barefoot Restaurant, Bingo 
Bar & Restaurant, Aruba Wine & Dine, Matthew’s 
Beachside Restaurant, Windcreek Aruba, Casa 
Tua. Famia Werleman y Famia Van Den Heuvel. 


Celebracion di 
Dia di Himno 
y Bandera na 
Cas di Cultura 

DESPUES di e bishita di Prome Minister Wever-Croes 
di Aruba n’e gemeente Venray na april 2023, e municipio 
riba peticion di Aruba a investiga e posibilidadnan pa un 
relacion di cooperacion formal, en particular riba e tere- 
nonan manera cultura, enseñansa, agricultura y naturalesa. 
Conforme e cuadro di maneho pa cooperacion di Venray, 
cada cooperacion ta wordo analisa rib’e metanan strategico 
y desafio publico di e gemeente. Mester ta complementario 
n’e puntonan fuerte di Venray y tene un balor agrega. 


Basa riba e cuadro di maneho “Vizier op samenwerking” e 
college di Venray ta konseha contra di drenta den un rela- 
cion formal di cooperacion cu Aruba. A pesar cu e acerca- 
mento di Aruba a wordo experencia positivamente, tin algun 
argumento fundamental cu ta sostene e decision aki. 
Prome cu tur cos, no tin suficiente sinergia entre e metanan 
economico y strategico di Venray y e caracteristicanan 
structural di Aruba, en particular riba e terenonan manera 
agroalimentario, logistica y salubridad. 
Ademas, e efectonan di maneho desea di e cooperacion cu 
Aruba no ta formula cla y nan no ta contribui suficiente na e 
desafionan publico di Venray, manera e transicion pa dura- 
bilidad y conservacion di naturalesa. 
Tambe, Aruba como participante di e cooperacion no ta suple- 


menta suficiente e forsa existente di Venray, y e ganashinan 
spera a largo plaso no ta mas halto cu e costonan di trans- 
accion cu ta bay hunto cu e cooperacion. 
Aunke Aruba ta bonbini pa coopera riba prospecto specifico 
cu ta keda den e cuadro di maneho di Venray, ta konseha 
pa no firma un acuerdo di intension. E decision aki lo wordo 
comunica na Aruba, unda ta enfatisa cu cooperacion a base 
di prospecto sin un acuerdo formal ta keda posibel. 


Gemeente Venray no ta mira balor agrega den 
un relacion formal di cooperacion cu Aruba 

UN publico grandi tawata presente na Cede di MEP diad- 
omingo anochi pa presencia e bandera di Aruba di mas 
grandi di Aruba wordo hisa. Lider di MEP Evelyn Wever- 
Croes y candidatonan di Partido, bou ambiente di brassband 
a cana cu e bandera direccion pa e plein unda cu ya tawata 
tin hopi hende presente ta warda. E bandera di Aruba aki 
ta uno nobo y ta pa prome biaha ta wordo hisa despues cu 
esun biew a gasta door di tanto aña cu el a wordo uza riba e 
anochi di 17 di maart pa habri nos dia nacional. 


Lider di MEP, prome cu e bandera a wordo hisa, a duna un 
discurso gradiciendo tur esnan presente na e momento hopi 
special aki pa Partido MEP. Como tradicion, tur 17 di maart 
pa mei anochi, Partido MEP ta reuni na Cede di MEP pa hisa e 
bandera y asina habri nos Dia Nacional honrando nos Himno 
y nos Bandera. E bandera di Aruba, a waya den tur su gloria 
desde e anochi aki y henter dia di Dia di Himno y Bandera. 


Lider di MEP a emociona bisando cu e biaha aki ta hopi 
particular pa Partido MEP pasobra esaki ta e prome biaha 
cu Partido MEP ta hisa e bandera sin presencia di nos balu- 
arte señor Harry Croes, kende cu vision y determinacion, 
a cuminsa cu e tradicion bunita aki hunto cu señor Rudy 
Croes, ambos den feliz memoria. Lider di MEP, den nomber 
di Partido MEP, a confirma e compromiso di Partido pa 
continua cu e tradicion aki. 


Pa Partido MEP, nos dia nacional ta un dia hopi importante. 
Pasobra ta danki na e sacrificio di nos pueblo, bou di lider- 
azgo di señor Gilberto François ‘Betico’ Croes (dfm) Aruba a 
logra su himno y su bandera. Ora cu Betico Croes a drenta 
den politica na fin di añanan 60, despues di a bolbe for di 
Hulanda, el a realisa cu den e pueblo di Aruba tawata tin un 
anhelo pa libertad. Un anhelo cu ya den añanan 40 a existi 
den nos pueblo, cu lidernan den e tempo ey a purba realisa. 
Sinembargo, despues di un accion di firma na aña 1948, e 
firmanan a wordo manda Hulanda, y nada mas a pasa for di 
ey. E lucha y energia di e pueblo a wordo poni den un lachi. 


Despues cu Betico Croes a drenta politica, el a realisa cu 
ainda e pueblo di Aruba tawata desea su libertad mas fuerte 
ainda. Y hunto cu hopi ciudadano, Betico a lucha cu sodo, 
sanger, lagrima, sufrimento y sacrificio, pero cu determina- 
cion, Betico a logra. 


Haciendo un comparacion, Lider di MEP a expresa, cu ora cu 
Betico a topa cu e lucha, tawata manera un fundeshi di un 
cas bandona pa hopi tempo, yen di kraak y yerba. Y Betico 
a dicidi di fortifica e fundeshi aki, hisa e murayanan, pone 


un dak riba dje, y ora e yabi di liberdad, e yabi di Aruba 
como pais tawata den su man, e mes no por a probecha di 
dje. Betico a haya un accidente y despues fayece sin mira 
su logro bira realidad. “Sinembargo, Betico a entrega nos 
e yabi. Pa nos biba den e cas aki, cu yama Aruba, den e 
libertad hunto cu nos yiunan y nan yiunan. Y ta esaki nos 
ta celebra awe. E libertad di nos pueblo y su simbolonan di 
identidad y libertad, nos Himno y nos Bandera”, Lider di MEP 
a expresa. 


Mientras ainda Lider di MEP tawata bisando su palabranan 
final, e bandera di Aruba a cuminsa bay halto, y momento 
cu esaki a yega na top, esnan presente a cuminsa canta nos 
Himno Aruba Dushi Tera. Lider di MEP den nomber di Partido 
MEP ta gradici tur cu a asisti na e evento bunita aki. 


Como ya ta tradicion di tur 17 di maart y den presencia di un publico grandi, 


Partido MEP a hisa e bandera di Aruba di mas grandi di Aruba 

BIDA ta un bendicion, tanten nos tin rosea nos 
mester balor’e y celebr’e. Riba 18 di maart, mi 
a bishita Hospice Atardi na Cura Cabai. Manera 
ta conoci, un hospice ta brinda cuido paliativo 
na persona cu ta den e ultimo fase di nan bida 
y no por y/of no kier keda na cas mas. Desde 
aña 2018, Hospice Atardi ta brinda calidad 
di bida na su huespednan. Actualmente e cas 
ta conta cu 6 camber. Mi a ricibi recorido di e 
cas, camber, cushina y mi por a admira e bunita 
hardin. Hospice Atardi ta cubri su gastonan door 
di fondo cu e ta ricibi di AZV y donacion di comu- 
nidad. 


Durante e mainta aki, mi a combersa cu e directora 
Sra. Matsy van Oers y presidente di Fundashon 
Hospice Atardi Sra. Benita Croes tocante e cuido 
paliativo cu e hospice ta brinda su clientenan. E 
team di profesional y boluntario ta brinda cuido 
24 ora pa dia na e persona cu ta den e ultimo 
fase di su bida. E atencion y espacio personal 
ta central y ta brinda sosten den un ambiente di 
cas. Ademas di esaki, mi a ricibi informacion y 
splicacion Amplio di e fundacion. Tambe, mi por 
a comparti y combersa cu un huesped. 
Mi ta impresiona cu e bunita trabou, amor y 
cuido cu e trahado- y boluntarionan ta brinda 
nan huesped. Mi ta gradici nan pa e excelente 
trabou cu nan ta eherciendo. 


Hospice Atardi ta buscando boluntario. Si bo ta 
un persona cu ta gusta yuda bo por atende e 
mainta informativo cu ta tuma luga diasabra 23 
di maart pa 8or di mainta. 


Parlamentario Alvin Molina (MEP): 


Hospice Atardi ta buscando boluntario 

ARUBA, orguyo di nos tur! 
E aña aki nos ta celebra cu 48 aña pasa cu 
e bandera di Aruba a bay laira pa prome bes 
bou di tononan di nos Himno ‘Aruba, dushi 
tera’ durante un manifestacion den stadion 
Wilhelmina. 


Aruba 
Permiti mi scoge algun di e momentonan 
crucial cu nos pais a conoci den pasado na 
unda Pais Aruba a demostra esaki. Na aña 
1986 nos Libertador Betico Croes a sa di uni 
nos pueblo pa logra Aruba su Status Aparte 
y duna nos e herment necesario pa desaroya 
como pueblo y Pais Na aña 1985 cu e refineria 
Lago cu tabata e pilar di nos economia a dal 
cera su portanan, Aruba a uni un bes mas y 
transforma e pilar di economia di nos Pais, 
pa turismo.Un otro prueba ta na aña 2020 
na momento cu COVID19 a bati na nos porta 
y Aruba a resulta e prome Pais den region 
Caribe cu mas a wordo afecta pa e pandemia. 
Awe despues di cuater aña, Aruba ta figura 
como un di e prome paisnan cu ta recuper- 
ando 
satisfactoriamente 
economicamente 
y financieramente. Esaki a wordo demostra 
tambe ultimamente den rapportnan di eval- 
uacion di organisacionnan importante inter- 
nacionalmente manera IMF, CFATF y tambe 
companianan di rating internacional, durante 
cual Aruba a ricibi evaluacionnan hopi posi- 
tivo riba nos economia, finansa y tambe integ- 
ridad financiero. Cu e resultadonan aki Aruba 
ta haya mas credibilidad pa inversionistanan 
inverti den nos pais. Tur esakinan ta moti- 
bonan cu ta haci nos orguyoso di nos Pais 
Aruba. 
Aruba riba tarima internacional 
Nos isla por ta chikito riba mapa mundial, pero 
rico na talentonan local. Hopi yiunan di tera a 
laga Aruba bira conoci den ramo di entre otro 
di beyesa, deporte, ciencia y arte. Nos curason 
ta yena cu orguyo ora nos mira nos bandera di 
Aruba y tende Aruba su nomber resona riba 
tarimanan internacional. 
Nos hendenan 
Mi por menciona hopi mas motibo pa nos 
sinti nos orguyoso di nos Pais Aruba, manera 
nos herencia cultural, nos tradicionnan, nos 
monumentonan, nos  playanan, nos natura- 
lesa, nos carnaval, nos stabilidad politico y 
nos siguridad. Pero nos tin algo unico cu ta 
haci nos Pais special, cu ta NOS HENDENAN. 
Nos hendenan ta e recurso mas importante di 
Pais aki. Nos hendenan cu a pesar di nos dife- 


rencianan,  sa di uni ora nos Pais mas mester 
di esaki, paso nos stima e pida baranca aki y 
ta pone tur diferencia un banda na bienestar 
di nos Pais. Arubianonan of esnan cu a scoge 
pa haci Aruba nan hogar, ta biba den union cu 
otro, trahando duro pa progreso di nos Pais, 
ta e tesoronan di Pais Aruba. Nos hendenan 
cu ta trata e turistanan cu cordialidad y amab- 
ilidad. Manera e letranan di nos Himno ta bisa: 
Grandesa di nos pueblo ta su gran cordialidad. 
Nos hendenan ta un di e balornan importante 
di Aruba, cu ta haci nos orguyoso di nos patria 
stima. 
Bishita na scolnan 
Den cuadro di preparacion pa e celebracion di 
nos dia nacional, durante henter e siman nos a 
bishita diferente scolnan preparatorio, basico 
y secundario rond di nos isla y tambe nos a 
presencia varios actividadnan cultural cu e 
muchanan y hobennan a organisa. Un danki 
na tur juffrouw, meneernan y docentenan cu 
ta yuda sembra e amor pa nos cultura den nos 
futuro generacion. Un otro motibo pa sinti nos 
orguyoso di Aruba. 
Danki 
Awe nochi ta un anochi pa celebra Aruba, 
orguyo di nos tur! Pa esaki mi kier a gradici 
Comision Celebracion Dianan Nacional y 
Departamento di Cultura pa organisa e 
Manifestacion Cultural aki cu presentacion 
di diferente artistanan, talentonan local cu ta 
demostra nan amor pa nos patria y cultura y 
tambe un show cu lo bay haci un recorido riba 
tur locual ta pone nos sinti cu Aruba ta orguyo 
di nos tur. Un danki tambe ta bay na tur patro- 
cinado cu a contribui cu e evento cultural aki. 
Un danki special na tur esnan cu awe nochi 
a bin pa duna aporte na nos Manifestacion 
Cultural pa enrikece nos cultura cu benta di 
cuminda, cos dushi, cos di bebe y tambe arte- 
sania. Masha Danki pa engrandece nos evento 
cultural. Y sigur un danki pa nos publico cu 
presente y esnan cu ta sigui nos atrabes di 
nos planta nacional. 
Invitacion 
Mas cu claro un invitacion pa asisti mañan 
18 di maart, nos dia nacional, Dia di Himno 
y Bandera pa 9’or di mainta, durante cual e 
Acto Protocolar lo tuma luga na unda nos 
lo brinda honor y respet na nos Himno y 
Bandera. Bin presencia un bunita programa 
cu entre otro, presentacionnan di diferente 
ganado di e ‘Festival Un Canto pa Aruba su 
Himno y Bandera’, un aubade presenta door 


di nos muchanan di diferente scol, un bunita 
desfile di gruponan uniforma y tambe admira 
un otro show Aruba, Orguyo di nos tur’ cu lo 
enfoca riba tur locual ta haci Aruba atractivo 
pa e turistanan. E aña aki nos a registra un 
record di eventonan en conexion cu celebra- 
cion di Dia Himno y Bandera. Laga nos halsa 
nos bandera, pone nos banderin na auto, 
bisti nos T-shirt, canta nos ‘Himno Aruba, 
dushi tera’ cu hopi orguyo y den union di 
famia y amistadnan,  bishita e eventonan. 
Mi ta extende un invitacion special na nos 
bishitantenan di afo, pa haci un recorido rond 
di nos isla y bishita e eventonan y experiencia 
asina un tiki di nos cultura. 
Corda semper cu Cultura, bo tin cu bib’e y cu 
bo participacion nos ta sigui engrandec’e. 


Nos ta hendenan dushi, orguyoso di ta yiu 
di e baranca aki, cu no tin nada pa kibr’e y 
tampoco pa igual’e. 
Publico presente, ban hisa nos banderin, 
compaña mi y ban bisa hunto: 
“Biba Aruba!” 
“Biba Aruba!” 
“Biba Aruba!” 
Pabien Aruba, un abraso fuerte. 
Pasa un  Dushi y Feliz Dia di Himno y Bandera 
y cu Dios sigui drama su bendicion riba nos 
Pais. 
Ban sigui disfruta di nos anochi cultural. 


Discurso di Minister Xiomara Maduro di Cultura 


Na ocasion di e Manifestacion Cultural pa celebra Dia di Himno y Bandera 2024 

PA di seis biaha, Centro di Bario Noord a entrega e Premio Meneer 


Ovito Tromp. Na 2016, directiva di CBN a dicidi pa introduci un 
premio pa duna reconocimento na baluartenan di e districto di 
Noord, kende, pa varios aña, a aporta grandemente na nos dushi 
districto di un manera of otro. No solamente nos ta reconoce e 
echo cu ta importante pa duna balor na nan trabou actual, pero 


tambe nos ta di opinion cu un premio asina por forma un incen- 
tivo pa e generacion nobo pa tambe aporta na nan bario. 


Na 2016, Sr. Chua Faro a ricibi e Premio Meneer Ovito Tromp, na 


2017 Sr. Julian Eli Pers (awe d.f.m.) y Isnardo Faro, na 2018 Sra. 
Rosalinda ‘Tanta Lily’ Luydens, na 2019 Sra. Guillermina ‘Mina’ 
Tromp y na 2023 Sra. Margarita Roza-Christiaans. Personanan 
cu pa varios aña a aporta grandemente na nan dushi Districto di 
Noord. E aña aki, e premio a wordo otorga na Sra. Edna Zievinger. 


Edna a nace y a crece na Noord, den su bario stima Sabana Liber. 
Tety of Tanty ta nombernandi cariño cu su subrinonan a dun’e. 
Edna ta un persona hopi discipliná, corecto, y si e pone un meta, 
e ta traha pa logr’e. Promé cu Edna a baha cu pensioen, ya tabata 


gusta di deporte. Edna a practica entre otro Basketball, korfball, 
Tae Bo, Hiit fit y gym. Diez-dos aña pasa, Edna a cuminsa cana. 
Desde e momentonan aki, e canamento a bira cana core, y a 
dicidi pa uni na un team. Durante basta aña, Edna a forma parti 
di e team di Malmok Runners y 2 Fast 4 U. 


Actualmente, Edna ta forma parti di e team Vipers Strong. Edna 
ta un dama hopi activo, cu hopi energia y ta motiva hopi persona 


rond di dje. Keto bay e ta inspira e chikito, hoben y adultonan pa 
nan tambe core, sigur esnan di su famia. Edna su hobby di core- 
mento a bira su pasion. Edna su rutina di dialuna pa diahuebs ta di 
lanta 3:45am pa start y riba diasabra pa su “long run” nan. Edna 
a yega di subi podium hopi biaha pa tuma su premio of medaya 
den su categoria di 60+. Hasta ora, Edna ta bay cu vakantie, e ta 
busca online si por tin un evento cu e por participa nada. 


Edna a participa den diferente careda of marathon manera: 
Ronde van Aruba, Betico Run y Boulevard Loop. E parti aki tabata 


pa nos conoce Edna un tiki mas y mustra con activo e tabata y ta 
ainda, no obstante su edad. 


Pa loke ta trata su trabounan boluntario, for di 2017 te cu 2019, 
Edna como miembro di e grupo 60+ Liber Liber di Pro Juventud 
Savannah a yuda specificamente cu laga e Adultonan Mayor 


move e curpa y asina keda den movecion y activo. Desde 2019, 
Edna ta boluntario na Pro Juventud Savannah como secretaria di 
Directiva. Edna ta un secretaria dinamico y responsabel. 
Den 1 pa 2 dia e ta manda e notulanan di reunion. Edna ta bisa: 


“Traha e notulanan mesora, ta spaar bo trabou y tempo, pasobra 


ainda bo ta corda ful e reunion”. 


Despues di Covid, directiva di Pro Juventud Savannah a lanta 
e grupo Café Feliz Savannah. Edna ta forma parti tambe di e 
comision di Café Feliz Savannah cu ta percura pa brinda actividad 
pa 55+. Den e comision aki, Edna ta encarga cu e parti di secre- 
taria pero tambe cu e parti financiero, contacto cu Cede Aruba 


y duna gym durante e encuentronan. Hunto cu otro miembronan 
di comision, Edna ta prepara e mainta y ta ehecuta e programa. 
Café Feliz Savannah tin 50 @ 60 miembro. 


Otro grupo caminda cu Edna ta boluntario y miembro: ta Grupo 


Uni di Noord. Pa dos periodo, Edna tabata coordinador di Grupo 
Uni. Den Grupo Uni di Noord, Edna ta yuda y sostene tur miembro 
den cualkier tarea cu nan pidi’e. E ta un persona cu semper ta 
bin cu ideanan nobo na bienestar di Grupo. Edna a forma parti 
di diferente comision di actividad extra di Grupo Uni. El a forma 
parti den e preparacion pa e celebracion di 45 aniversario di 


Grupo aña pasa na maart. Semper Edna ta yega contento, y yen 
di alegria pa pasa un mainta dushi y positivo. 


Banda di tur e responsabilidadnan menciona, Edna ta chauffeur 
pa hopi cu ta bay actividad di Pro Juventud Savannah y Grupo Uni 
di Noord. Esaki e ta haci cu hopi amor mirando cu sin e servicio 
aki e personanan cu e ta busca no lo por bin. 


Edna ta un tremendo persona pa tin como miembro di un grupo, 


como un voluntario di un directive of un comision, pasobra ora cu 
Edna palabra algo cu bo, e ta cumpli. 


Edna ta un persona cu ta haci su tareanan serio, responsabel y 
cu hopi dedicacion. E ta un persona consciente, puntual, motiva 
y semper cla pa yuda. 


Pa tur e tremendo trabou como boluntario, awe Directiva di CBN 
ta otorga Edna Premio Meneer Ovito Tromp 2024. Edna, masha 


masha danki pa bo trabou boluntario na desaroyo di Noord y su 
hendenan. Cu Papa Dios bendiciona Edna cu hopi aña mas di bida 
y salud pa por sigui hopi aña mas cu nos gruponan di Noord como 
boluntario. Pabien na bo persona y henter famia cu ta compaña 


Edna awe. 


Premio Meneer Ovito Tromp 2024 Otorgá na 
Sra. Edna Zievinger Rib’e Dia di Himno y Bandera 

STR Farm ta aumenta siguridad alimentario 
di Aruba cu e iniciativa Farmer’s Market 


PA mehora siguridad alimen- 
tario di Aruba y promove agricul- 
tura local, STR Farm a lansa un 
iniciativa innovativo enfoca riba 
un Farmer’s Market anima. Situa 
na Alto Vista, STR Agriculture 
Farm a bira un faro di sostenibil- 
idad y envolvimento comunitario, 
cu producto fresco y mercancia 
artesanal p’e residente y bishitante. Farmer’s Market, cu ta 
habri tur diamars for di 8:00am pa 12:00pm, rapidamente 
a bira parti fiho di comunidad local. E clientenan ta bishita 
e mercado pa mira un variedad anima di berdura y fruta, tur 
cultiva riba e isla. For di concomber crugiente pa tomati cu 
hopi awa den dje, STR Farm ta mustra e abundancia di tera 
fertil di Aruba. 
Fuera di producto fresco, e mercado tambe ta ofrece un 
variedad di booth artesanal, unda e artesanonan local ta 
mustra cu orguyo nan producto traha na man. For di macutu 
elabora na un forma compleho pa ceramica artesanal, e 
luga aki ta agrega un toke unico n’e mercado y ta celebra e 
herencia cultural rico di Aruba. 
Pero Farmer’s Market ta mas cu solamente un luga di compra 
— e ta un centro di envolvimento comunitario y colabora- 
cion. Tras di cortina tin un red di empresario agricola local, 
conoci como agripreneurs, a uni pa sostene e iniciativa. 
Door di nan esfuerso conhunto, nan a crea un plataforma 
unda nan por bende nan producto y comparti nan experticio 
cu nan coleganan agricultor. Un di e forsanan impulsa tras di 
Farmer’s Market ta e dedicacion pa agricultura sostenibel. 
STR Farm ta aplica e metodo tradicional y moderno di culti- 
vacion pa cultiva un variedad amplio di producto, manera 
spinazie, yambo, lechuga, y pampuna. Door di a adopta 
practica sostenibel, nan no solamente ta cuida e calidad di 
nan producto, pero tambe nan ta proteha salud di e medio 
ambiente a largo plaso. 
Resultado di e exito di e iniciativa, a pidi pa aumenta inver- 
sion den e sector agricola local. E sostenedonan ta argu- 
menta cu door di sostene iniciativa manera Farmer’s Market 
y inverti den e agricultornan local, Aruba por logra un sigur- 
idad alimentario mas grandi y reduci su dependencia riba 
producto importa. Ademas, inversion asina por brinda 
sosten necesario n’e agricultornan, dunando nan acceso na 
recurso manera awa di calidad, energia, tereno, y educa- 


cion. 
Joe Ramadar, hunto cu e personal dedica di STR Agriculture 
Farm, ta wordo alaba pa su liderazgo visionario y dedicacion 
na comunidad. Nan esfuersonan no solamente a enrikece 
bida di e Arubianonan, pero tambe a contribui na sigur- 
idad alimentario general di e isla. Mientras Aruba ta sigui 
enfrenta e retonan di un mundo cu ta cambia rapidamente, 
iniciativa manera Farmer’s Market ta sirbi como un faro di 
speransa, recordando nos di e forsa di colaboracion, inno- 
vacion y spirito comunitario. Cu sosten y inversion continuo, 
Aruba por traha un futuro mas resistente y sostenibel p’e 
generacionnan venidero. 


Agrifonds pa Sector Agricultura 


E paisahe agricola di Aruba ta sin 
igual. Mientras naturalesa ta bunita 
y un clima unico ta decora e isla, e 
agricultornan ta enfrenta desafio 
significante. For di restriccionnan 
geografico te n’e limitacionnan di 
conocemento y e costonan fluctuante, 
pa cuminsa y mantene un negoshi 
agricola ta necesario tin un determi- 
nacion special. Pero e spirito Arubiano prospera den cara 
di adversidad. E agricultornan pionero ta acepta metodo 
innovativo manera hidrocultura y agroforesteria sintropico, 
cual nan ta prepara e caminda pa futuro di agricultura den 
e regionnan similar cu ta confronta cu condicion ambiental. 
Un momento historico a tuma luga diamars siman durante 
un conferencia di prensa, caminda minister Ursell Arends, 
ministro Geoffrey Wever y Sra. Nathaly Harms di Qredits 
Aruba oficialmente a introduci e Agrifund. E iniciativa revo- 
lucionario aki ta permiti e agricultornan di logra haya finan- 
ciamento via Qredits Aruba contra un tarifa di interes reduci 
di 2%. E cantidad di prestamo ta varia di AWG 5.000 pa 
AWG 200.000, ta duna posibilidad pa simplifica e proceso y 
ta permiti e agricultornan enfoca riba crecemento y sumin- 
istra n’e mercadonan local. 
E iniciativa aki ta encarna e soño colectivo pa converti sigur- 
idad alimentario den un realidad palpabel, no solamente p’e 
agricultornan pero pa tur ciudadano Arubiano. 
Rendell de Kort, un consultant di Banco Mundial cu a efectua 
investigacion crucial refashion cu siguridad alimentario na 
Aruba, tabata presente n’e evento. 
>> 


Resumen di Siman nr. 11 

Su recomendacionnan, cu ta atende directamente e limit- 
acionnan financiero di e agricultornan, ta keda transform 
awo via Agrifund. Jeremy Croes, Director di Aruba Agri 
Development Company N.V., a enfatisa e importancia di 
comunicacion habri cu e agricultornan. Conoce nan exper- 
encia y inclui nan sugerencianan ta esencial pa impulsa e 
sector primario. 
E “Bestaansmnimum” ta revela un brug financiero signifi- 
cante pa hopi famia 
Cifra nobo tocante gasto domestico ta confirma atrobe cu, 
no obstante di papia tocante un economia fuerte y stabiel, 
hopi famia na Aruba ta enfrenta tempo masha dificil finan- 
cieramente. Na januari 2024 a constata cu e “bestaans- 
minimum” mensual pa un famia consistiendo di dos adulto 
(mayor) y dos yiu (0-15 aña) mester ta estableci na Afls. 
5462,00. 


Esaki a mustra un crecemento di Afls. 99 compara cu januari 
2023, cu a implica un crecemento di casi 100 florin. E crece- 
mento aki mas hopi cu 100 florin, ta debi na e echo cu hopi 
famia na Aruba ya pa un tempo largo no por a genera un 
entrada cu ta corespondi cu e “Bestaansminimum” prescribi. 
Esaki ta pasobra hopi mayor den e famianan cu ta konsistí di 
cuater persona no por a genera e cantidad aki, hasta si nan 
ta gana salario minimo, cual den hopi caso ta casi 50% mas 
abou cu e “bestaansminimum”. 


E “bestaansminimum” ta considera como e nivel minimo 
di entrada cu ta necesario pa mantene un nivel adecua di 
bida den un pais specifico. Normalmente esaki ta calcula pa 
conta cu e costonan di tur necesidad esencial cu un adulto 
ta consumi den un luna of aña, y ta indexa basa riba e infla- 
cion coriente di e CPI mensual. Sinembargo, e costonan 
adicional manera gasto di scol pa yiu, costo mas halto di 
gasolin, crecemento den prijs di awa y coriente, y otro gasto 
no semper ta inclui den e calculacion aki, cu ta amplifica e 
carganan real p’e famianan ainda mas. 


Delegacion di ARUMUN a logra un 
triunfo historico na NHSMUN 2024 


DEN un exhibicion extraordinario di talento y dedicacion, 
e delegacion di ARUMUN, consisti for di studiantenan di De 
Schakel College, Montessori School y International School 
of Aruba, a triunfa durante e “National High School Model 
United Nations” (NHSMUN) 2024. Esaki a tuma luga for di 8 
di maart pa 11 di maart. E delegacion a haya e honor pa ricibi 
e premio pa “Excelencia den investigacion y preparacion,” 
manera tambe un reconocemento general pa nan trabou. 
Cu esaki nan a realisa un prestacion historico tanto p’e dele- 
gacion mes como pa Aruba. E exito sin duda na NHSMUN 
2024, caminda e dos premionan a wordo gana p’e delega- 
cion di ARUMUN, ta ilustra un nivel academico sin igual di 
nos isla. 
E exito di ARUMUN ta danki n’e aporte di e siguiente perso- 
nanan: 
Maria Teresa Rodriguez, lider di e delegacion, y Paulina Sofia 
Perret-Gentil Van der Dys, a wordo reconoci cu un premio 
pa excelencia pa nan participacion den e United Nations 
Children’s Fund (UNICEF). 
Matthias Helder a duna aporte significante door di enfoca riba 
e solucionnan den e United Nations Economic Commission 
for Europe (UNECE). 
Juan Andrés Rodriguez Cartaya a mustra innovacion y a 
participa activamente den e United Nations Peacebuilding 
Commission (UNPBC). 
Sophie Camila Payares a ofrece colaboracion valioso, inte- 
gridad y solucion den e Convention on Migratory Species 
(CMS). 
E prestacion di e studiantenan aki ta simbolisa e dedicacion, 
estudio y preparacion di e delegacion di ARUMUN. Cu esaki 
ta crea un nivel nobo di excelencia academico y e envolvim- 
ento internacional di e hobennan Arubiano. “Nos ta extraor- 
dinariamente orguyoso di nos studiantenan p’e prestacion 
remarcabel aki riba escenario internacional. Nan dedicacion 
na excelencia y nan esfuerso pa trata cu algun di e cues- 
tionnan mas urgente ta trece un gran honor na Aruba,” segun 
Maria Teresa Rodriguez, vocero di e delegacion di ARUMUN. 
“E triunfo historico di e delegacion di ARUMUN na NHSMUN 
2024 ta sirbi como inspiracion pa loke por wordo logra door 
di trabou duro, union y persecucion di excelencia. Esaki ta 
enfatisa e rol critico di educacion den crea ciudadanonan 
mundial y e capacidad di nos hobennan pa contribui activa- 
mente na dialogo internacional y ofrece solucion.” 
>> 

Cuidao: Temporada di broei di Turtuga 


AWO ta tempo di broei di turtuga den e awanan dilanti di 
Aruba. Den e temporada aki ta di importancia critico pa laga 
e turtuganan broei na paz y observa nan for di un distancia 
sigur. P’e motibo aki, Directie Natuur & Milieu (DNM) ta 
manda un advertencia urgente pa tur amante di lama y e 
bishitante di e beachnan pa tene cuidao durante nan activi- 
dadnan na lama. 


Aruba ta cas di cuater sorto di turtuga cu ta bao di protec- 
cion di tanto ley local como internacional. Ta estrictamente 
prohibi pa stroba of causa daño n’e turtuganan of nan neishi. 
Ta recomenda enfaticamente pa admira e bestianan protegi 
aki for di un distancia respeta, pa laga nan manifesta nan 
conducta natural sin interupcion. 
Ademas di e temporada di broei di turtuga, Aruba ta den 
porta di e temporada di campamento di 2024. Esaki ta nifica 


cu tin hopi hende lo bay beach mas cu normal. Ta di gran 
importancia p’e bishitantenan no solamente disfruta di e 
beyesa natural di lama, sino tambe respeta su fragilidad. 
E bida marino rond di Aruba ta extraordinario, diverso y ta 
inclui un amplio variedad di sorto di pisca, mamifero y coral. 
E conservacion di e ecosistema aki ta esencial, no solamente 
pa e bienestar di e bestianan marino, sino tambe pa proteha 
nos costa contra erosion. 
Organisacion manera Fundacion TurtugAruba ta hunga 
un papel critico den e monitor proteccion di e turtuganan 
durante e temporada di broei. Nan boluntarionan dedica ta 
sigura cu e turtuganan cu ta broei keda sin wordo molestia y 
nan ta bolbe lama sano despues di a pone nan webo. 
DNM ta yama tur bishitante di beach pa ta consciente di 
nan comportacion y e impacto cu nan tin riba e ecosistema 
marino. Ta di gran importancia pa sigui e siguiente pasonan: 
* Tene un distancia respeta for di e turtuganan y evita stro- 
bamento di nan habitat natural. 
* No duna cuminda y no ta alimenta e turtuganan. 
* Tene e beachnan limpi y hiba tur sushi bek cas. 
* Si bo mira lastro di turtuga of un turtuga riba e beach, tene 
distancia y yama Fundacion TurtugAruba pa yuda. 
* No uza luz artificial riba e costa, pasobra esaki por desori- 
enta e turtuganan. 


Cu e cooperacion di tur bishitante, nos por contribui n’e 
conservacion di e bestianan marino bunita aki y nan habitat 
p’e generacionnan futuro. Laga nos traha hunto pa proteha 
y conserva e biodiversidad di nos oceannan. 

Midimento cantidad di respondiente cu a trata di preveni of 


stop violencia 
E preguntanan tocante preveni y stop violencia entre parehanan 
intimo a ser tuma di e ‘Revised Conflict Tactics Scales (CTS2) 
– development and preliminary Psychometric Data (Straus M. 
Hamby, McCoy, & Sugarman, 1996)’ pagina 297 tocante ‘nego- 


ciacion’. E opcion ‘dal’e como defensa propio’ a ser agrega na e 
cuater preguntanan original como un opcion original y espon- 
taneo, cu no ta ser menciona den ningun otro Scale of Lista di 
Pregunta. E opcion ‘Otro’ a ser ofreci un biaha mas na e respon- 


dientenan como posibilidad pa expresa nan propio esfuerso di 
preveni, trata di stop e violencia y busca ayudo pa e situacion aki. 


E preguntanan tocante busca ayudo a ser tuma di e ‘The General 
Help-Seeking Questionnaire (GHSQ)’. Un recomendacion impor- 


tante haci pa e autornan ta pa dedica un seccion separa cu 
preguntanan tocante preguntanan pa preveni y stop violencia 
domestico y busca ayudo na final di e Lista di pregunta. Nan 
tambe a recomenda pa hinca aden fuentenan formal y informal 
di ayudo y tambe e opcion di No a busca ayudo. E lista di fuen- 


tenan formal y informal a ser modifica cu institucionnan local, 
formal y informal, manera e Departamento di Asuntonan Social, 
Slachtofferhulp, Fundacion pa Violencia Relacional y e opcion 
‘oracion’. 


E preguntanan di e Seccion aki a ser introduci di e manera aki: Ora 


situacionnan doloroso ta pasa den famia, e victima tin biaha ta 
purba di stop e situacion doloroso aki. E preguntanan siguiente 


ta tocante trata di preveni of stop violencia. 


A puntra e respondientenan pa responde 5 preguntanan cu e 
categorianan “nunca”, “tin biaha”, 
‘regularmente” y ‘hopi biaha”. E 5 preguntanan aki ta tocante 
trata di preveni of para e violencia dor di “no bisa nada y aproba 
loke e a bisa”, “dor di bisa cu e ta comprende su punto di bista y cu 


e ta respeta su sentimentonan”, dor di splica su casa/pareha su 
punto di bista y dor di propone un compromiso”, “dor di propone 
pa busca hunto ayudo profesional”y dor di boft’e como defensa 


propio’. Un opcion extra “Otro”, a ser agrega pa duna e respondi- 
entenan e oportunidad di expresa nan propio solucion. 


Esaki ta e resultado di e contestanan di e grupo cu tambe a 


contesta e preguntanan tocante IPV. E opcion mas menciona 
tabata “Stop e violencia dunando mi opinion personal y haci- 
endo un compromiso”, loke tabata 83 (71.55%), sigui pa “stop e 
violencia dor di comprende y respeta e pareha”, contesta pa 75 
respondiente (64.66%). E opcion “stop e violencia dor di pas’e 


un bofta como defensa apropia” a ser rechasa como opcion cu 
por a sirbi pa yega na un reconciliacion entre e pareha. 


Nuebe (9) respondiente a uza e opcion “Otro” pa duna otro clase 


di contestanan: “mi ta ignor’e”; “mi ta evita problemanan”; “mi 
no ta contesta”; “Time out”; “mi ta purba di keda calmo”. 


Preguntanan tocante busca ayudo. 
E seccion aki a ser introduci di e siguiente manera: Hende cu 


ta sufri bou e situacionnan fastioso, tin biaha ta busca ayudo. E 
respondientenan mester a contesta e siguiente pregunta: “bo a 
yega di purba di busca ayudo?” 


E categorianan di contesta tabata: 


1. Cu famia of amigo(a)nan? 
2. Cu polis pa interveni 
3. Dor di entama un caso 
4. Cu un abogado pa ayudo hudicial 
5. Dor di pidi un divorcio 
6. Cu un dokter di famia 


7. Cu Slachtofferhulp 
8. Na Hospital (Emergencia) 


9. N’e Departamento di Asuntonan Social pa conseho y guía 
10. N’e Shelter (FCVR) 
11. Cu un sacerdote/pastoor/iglesia 
12. Dor di resa 
13. Otro. 


Investigacion encuanto Violencia Domestico na Aruba 


Capitulo 23: Metodonan y material uza 

DIOS a duna hende libertad pa scoge, riba e simpel pens- 
amento, cu hende lo scoge pa e boluntad di Dios, pasobra 
ora hende scoge pa bay contra boluntad di Dios, ta ken lo 
sostene? 


Tur cos por mustra masha bunita, pero ta e resultado final 
ta conta, ora hende scoge pa biba, contra tur regla moral 
cu Dios a establece, contra principio di Su creacion, ken 
ta sostene? y kico lo ta su resultado final si e no arepenti? 


Nos tur ta mirando e situacion, nos ta mirando dia tras 
dia kico ta sosode cu esnan cu scoge pa biba den maldad, 
inmoralidad. Violencia y malicia. 


Simplemente hende tin cu pensa ora nan ta bay scoge 
pa algo y puntra, nan mes, Dios ta den e asunto aki, kico 
ta pusha mi yega te aki nan, mi orguyo, mi arogancia, mi 
emocion, mi amigonan, of ta diabel ta den e asunto? 


Pa nos scoge bon, nos escogencia mester tin respaldo 
di cielo y tera, pasobra asina cu tera ta aplaudi, y cielo 
ta rechasa, cu comunicacion kibra cu nos Dios, nos tin di 
pensa, si locual nos a scoge tin balor y ta merece e bida 
cu Dios a duna nos. 


E palabra di Dios ta bisa nos den Juan 3:4-8 : 
Ken cu ta practica pica, ta practica kibramento di ley tambe, 
y pica ta kibramento di ley. Y boso sa cu E a aparece pa 
kita pica, y den dje no tin pica. 
Ni un hende cu ta permanece den dj’E no ta haci pica, ni 
un hende cu ta haci pica, no a mir’E ni conoc’E. 
Yiu chikitonan, no laga ni un hende gaña boso, esun cu ta 
practica husticia ta husto, mescos cu E ta husto. Esun cu 
ta practica pica ta di e diabel, pasobra diabel a haci pica 
for di principio, E Yiu di Dios a aparece, p’e proposito aki, 
pa destrui e obranan di diabel. 


For di e palabranan aki nos tur tin di tene cuenta kico nos 
ta scoge, na unda nos ta scoge, kico nos ta atrae cu nos 
escogencia, y cual lo t’e punto final caminda nos esco- 
gencia lo hiba nos. 


Logicamente, un hende cu scoge pa cana cu arma por 
termina den prizon, pasobra e por herida of kita bida di 
otro hende. Esun cu scoge pa bebe burachi y stuur ta core 
e risico di haci daño na su mes, haci daño na otro persona, 
y den caso mas extremo perde su bida of ocasiona perdida 


di bida di otronan. 


No ta pasobra nos no ta mirando e daño fisico, social y 
spiritual, cu cierto escogencia ta haci den bida di hende, 
kiermen cu nada no ta pasando, pasobra cuanto hende 
actualmente nan escogencia tin nan mara na droga, 
alcohol, y pildora pa controla nervio y presion. 


Biba den boluntad di Dios, ta nifica un dak di proteccion di 
Dios, riba nos cabes, cu ta proteha nos for di e maligno, un 
respaldo den tempo di angustia, un refugio den tempestad. 


Dios ta misericordioso, pero nos no mester lanta furia di 
Dios. 


Palabra di Dios ta bisa den Hebreonan 10:26-27 :Pasobra 
si nos sigui peca, boluntariamente despues di a ricibi, e 
conocemento di e berdad, no ta keda sacrificio pa pica 
mas. Sino un cierto, expectativa teribel di huicio, y e furia 
di un candela cu lo caba cu e adversarionan. 
Lucas 6:46 ta bisa, pakico boso ta bisa Señor, Señor y no 
ta haci loke mi ta bisa. 


Mayornan tene bon cuenta kico boso yiunan ta scoge, y 
haci oracion, pa Dios libra nan di maldad. 


Sinceramente, Pastor Marcel Balootje 


Fortaleza pa Famia 


No sea caprichoso, arepenti awor, di bo escogencia robes 

“Pasobra e stima mi, mi lo salb’e” 
“Mi lo proteh’e, pasobra e tin respet pa mi nomber” 
“Ora e yama mi, mi lo contest’e, den problema mi ta hunto cu ne, lo 
mi libr’e y honr’e” 
”Lo mi brind’e bida largo y mustr’e mi salbacion” 
Salmo 91:14-16 


Cu profundo dolor na nos curason pero conforme cu boluntad di 
nos bon Dios, nos ta participa fayecimento di nos baby, casa, dada, 
ruman, momo, nieto, sobrino y primo stima: 
Eldrick 
Anthony Briesen 
*07-10-2001 – †16-03-2024 


Na nomber di su: 
Mama: Angelique Lampe y pareha Shahim 
Tata: Elvis y Karin Briesen – Berkemeyer 


Esposa: Naigely Briesen – Geerman 


Su prinses: Amalia Briesen 


Rumannan: Daniël Briesen 
Jeremiah Lampe 
Ethan Briesen 


Sobrina y sobrino: Christy-Ann Briesen 
Noäh Briesen 


Wela y welonan: Rita y †Manuel “Buchi” Lampe 
Carmen y Toribio “Boei” Briesen 


Suegronan: Migdalia y Alex Geerman 


Swa y cuña: Nigel Geerman 
Naigelyn Geerman 


Tanta y omonan: Sheila y Mario Loefstok – Lampe 
Geraldine Lampe y pareha Michael 
Oslin Briesen 


Prima y primonan: Millan Loefstok 
Sheryenne Loefstok 
Xizion Josephia 


Manera ruman: Taisha Noguera 


Manera omo: Ildemar Kock 
Urban Josephia 


Amigonan di curason: Jyrick Wouters, Garrick Wouters, Tahir 
Noguera, Troy Pisas, Darvin Henson, Lemuel Cecilia, Michelle 
Tromp y Mikeyy Figaroa. 


Ex docentenan, compañeronan y mentornan stima di: E.P.B. San 
Nicolas 


Su famia di Eduardo’s Hideaway: Ish Gario, Frankelin Wever, 
Eldrick Franken, Crystal Mertosentono, Chanty Hoyer, Leoeveliin 
Labarca, Vanessa Gonzalez, Juan Ruiz y famia Pablo. 


Ex coleganan di: Gianni’s Group 


Compañeronan deportivo: Never Doubt Muay Thai 


Nursenan dedica di Edmund Harms Foundation: Nathalie, 
Marlena y Jeanise. 


Demas famia: Lampe, Figaroa, Jansen, Briesen, Arends, 
Berkemeyer, Geerman, Evertsz, Noguera, Solognier y demas famia, 
bisiña, amistad, conocirnan, coleganan y ex-coleganan cu ta mucho 
pa menciona. 


Ta invita tur famia, amigo y conocirnan pa e acto di entiero y 
oportunidad di condolencia cu lo tuma luga Diabierna dia 22 di 
Maart for di 1’or di merdia te cu 4:30 di atardi na Ad Patres Funeral 
Home & Crematorium. Despues di respons lo sali pa santana 
catolico San Hose na Savaneta. 


Na luga di flor of krans lo tin un box disponibel pa Edmund Harms 
Foundation. 
Nos kier a pidi nos disculpa si den nos inmenso tristesa nos por a 
lubida nomber di algun famia, amigo of conocir. 


Alabes nos kier a participa cu lamentablemente nos no ta ricibi 
bishita di condolencia na cas despues di e acto di intiero di nos 
difunto stima. 


Famia kier extende un invitacion pa tres Santo Sacrificio di Misa pa 
descanso di nos defunto stima cual lo tuma luga na Misa Sagrado 
Curason di Hesus na Savaneta. 


Fechanan: 
Dialuna: 25 di Maart pa 7’or di anochi 
Diahuebs: 28 di Maart pa 7’or di anochi 
Diadomingo: 31 di Maart pa 6’or di atardi 


Staff y personal di Ad Patres Funeral Home & Crematorium ta 
extende nos mas profundo condolencia na famia di e fayecido. 


Lagrima y flor por seca, 
Su recuerdonan y tur loke el a haci pa nos 
lo keda graba pa semper den nos mente y curason. 
“Cerca Dios mi alma ta na paz. 
Di dje mi salbacion ta bini.” 
Salmo 62:1 


Cu hopi tristeza y dolor na nos curason, 
Nos ta anuncia morto di nos” querida” 


Sra. Quintina 
Edwina Maduro 
Mihor conoci como “Tante Dina”. 
*31-10-1945-†15-03-2024 


Na nomber di su : 
Mayornan: † Jose Antonio( Djo) y †Lina Maduro 


Su Yiu: Said Maduro y Hannah Lanser 
Su Nietonan: Délano Maduro, Relia Maduro 


Rumannan: 
†Adelberto y †Maria Tromp Colina 
†Aura y †Wilfred Jansen Vrutaal 
†Greta Maduro 
†Vero ( Bochi ) y Filomena Maduro Paskel y yiu 
†Isidro( Chido ) y Reinalda Maduro 
Thomas y yiunan 
Edna Maduro 
Elias ( Elio ) y Lucia Maduro Kelly y yiunan 
Edwin Maduro 
Jose Antonio( Jossy) y Rosa Maduro 
Thomas y yiunan 
Erwin ( Mau ) y yiunan 
Astrid Maduro 


Sobrino y sobrinanan, primo y primanan 


Su tanta: Bigala Haard na Corsow 


Tur su ex clientenan di Edwina’s snacks 


Famianan: 
Maduro,Tromp, Paskel, Thomas, Kelly, Fingal, 
Hek, Gomez, Eckmeyer, Quandt, de Windt, Colina, 
Ridderstap, Ridderstaat, Rojer, Sommer, Petit, Lanser, 
de Ruiter. 


Xiomara Antonia y rumanan na Corsow. 
Darien Leon y yiunan na Corsow, Faida Torres. 
Sharetty Haard y rumannan, Na Hulanada Shansley 
Richardson y yiunan. 
Lucienda Leon y rumannan, Xenia y Dela Antonia. 
Germaine Hoeverts, Farah y Jerwin Maduro. 
Charissa Thiel, Imelda Maduro y rumannan na Spanja. 
Angel Tromp, Angy Gonzalez na Venezuela. 


Famia di Wit Gele Kruis, tur ku a stimelle su 
enfermeranan y enfermero priva: 
Magaly Tromp, Janine Hooft, Shareti y Gregory 
Maduro. 


Lily Prins di Wilhelmina Kankerfonds. 


Su bon bisinjanan: Juliana Todd y famia, Famia 
Hoek, Maaika Everon, Alfredita Matos, Greta Pieters, 
famia Koolman. 


Ta invita pa asisti na e acto di entiero cual lo tuma 
lugar: Diasabra 23 di maart 2024 di 1’or di pa 3or 
di atardi na Misa San Francisco na playa sigui pa 
santana Catolico na Playa. 


Disculpa nos si den nos tristesa nos por a lubida di 
menciona un of otro famia. Nos ta lamenta cu despues 
di entiero no ta ricibi bishita di condolencia na cas. 


Mi no a muri. 
Ta pesei mi no a bisa ayo. 
Mi a djies habrie mi halanan, 
y bula bai keiro. Boso a keda atras. 
No laga tristesa domina boso. 
Keda uni un cu otro pa mi alma, 
Esey lo ta un alegria. 
Recorda mi cu hopi amor. 


A fayece inesperadamente nos 
ruman, omo, primo y amigo stima: 


Kenrick Tadeo Juddan 
Mihor conocir como: 
“Kenny” 
*11-08-1962 - †14-03-2024 


Na nomber di su: 
Mayornan: 
†Ovid y †Victoria Juddan 


Rumannan: 
†Maritza y †Elgin Juddan 
Ahmid y Eliza Juddan-Benitez-Salas 


Sobrino- y Sobrinanan: 
Luisdino, Mattias, Sarah, Jyllian 


Demas famia: 
Juddan, Juddan-Carer, Williams, Gonzales, Krips, Naidu, 
Pebbels 


Empleado- y amigo-nan di Stichting Eliezer y Respaldo 


Nos disculpa si den nos tristeza nos por a lubida di menciona 
un of otro famia y amistad. 


Ta invita tur famia, amigo, bisiña y conocirnan, pa asisti n’e 
acto di despedida cual lo tuma lugar Diaranson 20 di Maart 
2024 for di 9.00 am pa 11:00 am di mainta na Ad Patres 
Funeral Home and Crematorium. 


Acto di cremacion lo tuma lugar den seno familiar. 


Nos ta lamenta cu despues di despedida nos no lo por ricibi 
bishita di condolencia na cas. 


Na lugar di flor of krans ta prefera si por haci un donación na 
Stichting Eliezer cual deseo di Kenny. Pa esaki lo tin un box 
disponible. 


Staff y Personal di Ad Patres Funeral Home & Crematorium 
ta extende nos mas profundo condolencia na famia di e 
fayecido. 


Diaranson, 20 Maart 2024 
OBITUARIO 
30 
AWEMainta 


El Señor es mi pastor, nada me falta; 
en verdes pastos me hace descansar. 
Junto a tranquilas aguas me conduce; 
me infunde nuevas fuerzas. 
Me guía por sendas de justicia 
haciendo honor a su nombre. 
Salmo 23 


Carlos Augusto 
Martinez Marin 
*28-06-1954 - †16-03-2024 


Esposa: Alba Bastidas Martinez 


Hijos: Maria Solei Martinez 
Jefferson Augusto Martinez 
Luz Madeline Martinez 
Jhony Martinez 
Gaudy Martinez 


Nietos: Valeria Martinez 
Sofia Martinez 
Antonella Martinez 
Alejandro Terranova Martinez 


Hermanos: Luz Elena Martinez 
Nubia Martinez 
Aleida Martinez 
Alvaro Martinez 


Se invita para el acto de despedida el Jueves 21 
de marzo del 2024 en Aurora Funeral Home de 
7:00 a 9:00 pm. 


Gradicimento special 


Gradicimento na ora di enfermedad y 
na ora di fayecimento di nos mama stima 


Sra. Vda. Bregilia 
Geerman-Maduro 


Di parti su yiunan Gloria y Joanne. Nos kier a gradici 
Aurora Funeral Home pa su bon servicio. Mi kier a gradisi 
mi ruman muhe cu ta tey cu mi na ora di nos mama 
su enfermedad ten a su fayesimento, pa bo bunita 
atencion cu bo tabata tin pa mi y nos mama. Un danki 
tambe na e bon bisiñanan; Vera, Rosita,Vivian, Linda, 
Eva y Margo. 


Nos kier a gradici su dos rumannan; Irena Maduro y 
Altagracia Maduro. Un danki na tur mi conocirnan di 
facebook cu tabata tey cu nos den nos dolor. 


Tambe un danki na Lorin cu ki ora cu ta tawata tey pa 
yuda. Kier a gradici mi nieta ; Jairen y yiu muhe Nikita cu 
a makeup mama ne ultimo momento y danki tambe na 
mi nieto Jandre Croes.Danki na tur cu a yda den un of 
otro manera. Un danki na personal di ambulance, dokter 
di cas Dr. Vink. Un danki tambe na Joni Geerman pa e 
ultimo rosario na cas. 


Danki na Frances Lopes y Roberto Geerman cu a yuda. 
Un danki na Subrina Jariska Correa y Davidy tambe na 
tur cu por a yuda nos den nos dolor cu por a compaña 
nos na e despedida di nos mama Sra. Vda. Bregilia 
Geerman-Maduro. 


Masha masha danki di parti Gloria y Joanne, Dios 
bendiciona boso tur. 


Lagrima y flor por seca, pero su recuerdonan 
y tur loke e la hasi pa nos lo keda graba pa 
semper den nos mente y curason. 


“Cerca Dios mi alma ta na paz. Di djE mi 
salbashon ta bini”. - Salmo 62:1 


Cu profundo tristesa den nos curason, pero 
agradecido na Señor pa tur locual e la haci 
y significa pa nos. Nos ta anuncia cu a bay 
sosega inesperadamente den brasa di Señor, 


Oscar 
Francisco Wester 
*11 augustus 1946 - †16 maart 2024 


Na nomber di su: 
Casa: 
Elsa Wester-Croes 


Yiunan: 
Maybeline y Raymond Kock-Wester y famia 
Shahaira Wester y famia 


Nieta y Nietonan: 
Allyah Hassell 
Rishair, Rixion, Ryderick Boekhoudt 


Ruman: 
Tico y Christina De Mei y famia 


Cuña: 
Yolanda y None Wernet-Croes y famia 


Swanan: 
Marcial Croes y famia 
Marlon (Ronny) y Marlijn Croes-Kock y famia 
Edwin Croes 


Sobrino y sobrina, primo y primanan, ihanan, 
comer y compernan, amigonan, bisiñanan, 
ex coleganan di Astec N.V. 


Demas famia: 
Wester- Croes- Kock- Hassell- Boekhoudt, 
De Mei, Ernando, Diaz, Wallé, Koolman, 
Wernet, Lopez, De Mey,V/der Linden, Rosel, 
Hernandez, Geerman, Dirksz, 


Disculpa nos, si den nos tristeza, nos por a 
lubida un of mas nomber of fam di famia. 


Acto di condolencia y despedida lo tuma 
lugar diahuebs 21 di maart 2024 na Aurora 
Funeral Home di 9:00 A.M. pa 11:00 A.M. y 
despues sigui pa Santana Catolica Pastor 
Kraanwinkel Paradera. 


Nos ta lamenta cu despues di entiero nos no 
por ricibi bishita di condolencia na cas. 


Diaranson, 20 Maart 2024 
AWEMainta 
OBITUARIO 
31 


“Dios ta amor y amor ta Dios, maske mi no ta na 
e mundo aki mas, tur dia lo mi ta banda di boso 
curazon, mi por stens di loke Señor ta haci” Salmo 
33 


Cu inmenso tristeza na nos curason, nos ta 
participa fayecimento di nos ruman y omo stima: 


Rosimbo Werleman 
Cariñosamente conocí como “Ronny of Oi” 
☼06-05-1959 – †09-03-2024 


Ex-trahado di Telefondienst 


Na nomber di su 
Mayornan: 
† Margaritha 
†Genaro Werleman-Everon 


Rumannan: 
Beto Rafini 
† Fransisco Rafini 
Irena y †Emiterio “Emi” Boekhoudt-Rafini 
Yolanda y Miano Croes-Rafini 
Esteban Rafini 
Franklin y Ana Werleman-Diaz 


Subrinonan: 
Lisette Boekhoudt 
†Emilio “Gino” Boekhoudt 
Sharon Boekhoudt 
Chamila Croes 
Oswin Croes 
Sheila Rafini y Albert 
David Rafini y Anushka 
Jenny Rafini 
Junior Rafini 
Jonathan Werleman 
Alexander Werleman 
Renny Werleman y Famia 


Tantanan: 
Remacla Everon y Famia 
Sira y Eloy Dania y Famia 
Tanta Nichi Everon (na Hulanda) 
†Juana y Otilio Lacle y Famia 


Padrino: Charles Dake 
Madrino: †Maria Everon Santana 
Tur sobre subrino/a, primo/a y demas famia y 
conocido na Aruba y Hulanda. 


Bon amigo: Mito Croes y Tilo Boekhoudt 
Su 2 cacho nan stima: Muñeca y Princesa 


Demas famia: Werleman, Rafini, Boekhoudt, 
de Oliveira e Silva, Croes, Diaz, Dania, Lacle, 
Everon. 


Nos disculpa si den nos tristeza nos por a 
lubida algun of otro familiar. 


Acto di entiero lo tuma lugar diasabra 23 
Maart 2024 na misa Santa Filomena na 
Paradera. 


Nos defunto stima lo reposa di 9am pa 11am 
na misa Santa Filomena pa despues sigui 
pa su ultimo lugar di sosiego na Santana 
Catolico Pastoor Kraanwinkel Paradera. 


Lamentablemente nos no por ricibi bishita di 
condolencia na cas despues di entiero. 


Bou alanan di Dios mi ta sigur, 
“Mi refugio, mi forti, mi Dios, 
den kende mi ta pone mi confiansa” 
Salmo 91 


Cu inmenso tristesa na nos curason, pero conforme 
cu boluntad di Dios, Nos ta anuncia fayecimento 
di nos estimada Mama, Ruman, Wela, Tanta, 
Prima, y Amiga 


Federica Beatriz Fingal 
*4 Juli 1951 - † 13 Maart 2024 
Mihor conoci como Ica 
Na edad di 72 aña 


Su yuinan stima: 
Gislaine & Frenzie Boekhoudt-Jacobs 
Rose-Anne Jacobs & Roderick Albus 


Nieto/a stima: 
Zoë Boekhoudt 
Rodmar Albus 
Zayne Boekhoudt 
Roshanne Albus 
Rose-Ella Albus 
Rodward Albus 


Mayornan: 
Tata: †Gilberto Fingal 
Mama: † Anita Fingal-Leest 


Rumanan stima: 
Filomena (Mena) y †Gerard Pourier-Fingal 
Bertha y Querino Commenencia-Fingal 
Maria Fingal 
†Juan Fingal y Narcisa Fingal-Peña de Jesus 
Jolanda (Jola) y Abraham Cornelio-Fingal 
Irena y †Edison Pourier-Fingal 
Magriet Fingal 


Sobrino y Sobrinanan: 
Gisela & Junior Erasmus-Commenencia y famia 
Patrick & Milly Paskel-De Cuba y famia 
Yahaira & Osrick Quandus y famia 
Eveline Commenencia & Kenneth Ras y famia 
Cedrick Fingal 
Andre Paskel y famia 
Jairzinho & Sulaika Pourier-Bareño 
Elizair Pourier & Mayerly Montaño 
Ashely Geerman y famia 
Bryan Geerman y famia 
Jolaika & Patrick Olivierre-Cornelio y famia 
Rajiv Cornelio 


Demas Famia: 
Fingal, Boekhoudt, Jacobs, Albus, Pourier, 
Commenencia, Cornelio, Peña de Jesus, Erasmus, 
Paskel, Quandus, Ras, Bareño, Geerman, Ollivierre, 
Leest, Croes, Figaroa, Vivas, Feliciana, Wolf, 
Gomez, Ridderstaat Pers, Tromp, y demas famia na 
Aruba, Curaçao, y Hulanda. 


Primo y Primanan na Aruba, Curacao y Hulanda 


Ta invita tur amigo, bisiña y conocirnan pa asisti 
na acto di despidida cual lo tuma luga na Aurora 
Funeral Home diaranson 20 di maart 2024 di 2.00 – 
4.00 pm. 


Cremacion lo tuma lugar den seno familiar. 


Nos ta lamenta cu durante e tempo dificil aki nos 
no por ricibi bishita di condolencia na cas. 


Nos ta pidi nos disculpa si den nos tristeza nos por a 
lubida un of otro famia of conoci. 


A great soul serves everyone all the time. 
A great soul never dies. It brings us together again 
and again. 


Cu inmenso tristeza na nos curason, pero 
conforme cu boluntad di dios. 


Nos ta anuncia fayecimento di: 


Luis Martinus Figaroa 
*14-07-1950 - †17 March 2024 


Na nomber di su 
Mayornan: † Silverio y † Francisca Figaroa 


Na nomber di su senora: Agnes Figaroa – Stultiens 


Su yiu stima: Maikel Figaroa y Alex de Kok 


Rumannan: 
†Juan Brete 
Violeta “Ola” Figaroa y yiunan 
Maria “Liesje” Figaroa y Oscar Gomez y yiunan 
Emelina “Emmy” Figaroa 
Carmen y Axel “Doei” Jansen y yiunan 
Teresita “Treesje” Figaroa y yiu 
Edwigia “Wia” y Stanley Rosina y yiunan 
†Theodoor “Buchi” Figaroa 
Benjamin “Jimmy” y †Liesje Figaroa y yiunan 
Lourdes “Luchi” Figaroa y †yiu 
Irene Figaroa 
†Johnny Figaroa 
Mart Stultiens y Annie van Dooren 


Tanta stima: 
Fortunata “Nata” Wolff y yiunan 
Maria Lopez y Famia 


Su iha: 
Marjorie Fingal 


Subrino y subrinanan, primo y primanan, amigo/a 
nan na Aruba y Hulanda. 


Demas famia: 
Figaroa, Stultiens, de Kok, Wolff, Lopez, Giel, Tromp, 
Kelly, Herrera, Farro, Hernandez, Ponson, Gomez, 
Jansen, Oduber, Rosina, Blanco, Urbina, Lacle, 
Pereira 


Condolencia y despedida lo tuma lugar na Aurora 
Funeral Home, diahuebs 21 Maart 2PM – 4PM. 
Cremacion lo tuma lugar despues. 


Nos disculpa si den nos tristeza nos por a lubida di 
menciona un of otro famia y amistad. 


Nos ta lamenta despues di cremacion nos no lo 
por ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jesmine Maria Vrolijk-Jacobs 
*06-12-1956 - †16-03-2024 


Acto di entiero lo wordo anuncia despues. 


